
Žmogaus pastangos išmatuot erdves. 
Dr. A. Juškos 
įvedamoji paskaita Lietivos Universitete 1929 m. rudens semestrą. 


Išviršinį pasaulį žmogus pirmiausia ir daugiausia pažįsta akimis. Akys, 
kaip regėjimo organas, yra gana tobulas prietaisas, su kuriuo sunkiai gali 
konkuruot ir tobuliausias radio priimtuvas; bet jos pačios vienos labai maža 
tegali spręst apie matomų daiktų tikrą nuotolį. Tik ilgo gyveriimo patyrimo 
"pamokytas žmogus gali imtis „iš akies“ spręsti, kurie daiktai ir kiek kartų 
artimesni už kitus, koks yra daiktų tikrasis atstumas. 2 

Visos žmonijos brendimas turėjo eiti beveik tuo pačiu keliu, kuriuo 
bręsta atskiras žmogus. Svarbiausias skirtumas tik tas, kad šių dienų žmo- 
gus gali daugiau ar mažiau pasisavinti visą ligšiolinių kartų patyrimą, su- 
kauptą per tūkstančius metų. ; 

Žmogui buvo pirmučiausia prieinami visokie Žemės daiktai ir jos pa- 
čios dalis; pirmuosius matavimus ant Žemės žmogus todėl galėjo padaryti jau 
seniausiais savo kulturinio gyvenimo laikais. Bet daug sunkesnis uždavinys 
išmatuot atstumas ligi neprieinamų kūnų. Toki yra visi astronomijos kūnai, 
išskyrus, žinoma, tik pačią Žemę. Ilgą laiką tebuvo galima .matuoti tik to- 
kios linkmės, kuriose matyt Saulė, žvaigždės, Mėnulis. Apie jų atstumus 
galima buvo turėti skirtingiausių nuomonių, neparemių . nei patyrimu, nei 
skaičiavimu. Nenuostabu, kad šitomis sąlygomis pats stebėtojas ir jo gyve- | 
namoji Žemė pasidarė pasaulio centru. Dėl to vienu drąsiausių kulturos 
istorijoj žygių reikia laikyti Koperniko revolucija--pasaulio centro nukėlimas 
į Saulę. Tą žygį jis ryžosi atlikti ne dėl to, kad jau būtų galėjęs įsitikinti 
milžinišku Saulės didumu ir todėl skirti jai pirmenybės prieš Žemę, bet dau- 
giausia todėl, kad tuo būdu buvo galima lengviau ir paprasčiau išaiškinti 
labai komplikuotus planetų judėjimus, matomus nuo Žemės. 

Sioje vietoje mes neliesime, kuriais keliais žmogus ėjo, kol iš 
plokščiosios Žemės neaprėžto didumo priėjo jos geoido pavidalą ir kaip 
išmatavo to geoido dydį. Mums terūpės žmogaus pakilimas į tikrąsias astfo- 
mijos erdves. 


Seniausieji mėginimai išmatuoti Mėnulio ir Saulės atstumą. 

Pirmąjį mėginimą. nustatyti Saulės ir Mėnulio atstumo santykį iš ma- 
tavimų ir su jais surištų geometriškų pasvarstymų, atliko Aristarchas iš 
Samo apie 280 metus prieš Kristų. Jis galvojo, kad. pusė.. Mėnulio yra ap- 
šviesta kaip tik tuo metu, kada kampas tarp  linkmių  Mėnulis-Šaulė ir 
Mėnulis Žemė yra status. Tuo atveju reikalinga išmatuoti kampas (arba - 
lankas) tarp Mėnulio ir Saulės, ir kalbamas santykis surandamas jau gana 
paprastu skaičiavimu. Tuo būdu Aristarchas rado, kad Saulė nuo Žemės 
yra dvidešimts kartų toliau negu Mėnulis. PN S KSS 
. Nors Aristarcho darbo rezultatas šių dienų žvilgsniu toli gražu ne- 
„patenkinamas — tik 20 vietoj 400 —, bet jo matavimų principas. buvo vi- 
sai teisingas ir jo gautasis skaičius buvo tam tikrų (matavimų rezultatas. 
Rezultatas mažai tenusisekęs, nes Mėnulio ketvirties, arba delčios, nustaty- 

mas nėra toks lengvas dalykas, ir Aristarchas negalėjo turėti tinkamesnių 
prietaisų kampams matuoti. 

Kitas graikų mokslininkas, Hipparchas, kuris, matyti, pažino Ari- 
starcho metodo netikrumą, ieškojo kitų būdų dangaus sferoje matomų kūnų 
atstumui išmatuoti. Jo pastangas apvainikavo Mėnulio paralakso susekimas. 

Jeigu mes iš dviejų žinomo nuotolio taškų, iš dviejų bazės galų, žiū- 
rėsim į kokį neprieinamą objektą, tai mūsų žiūrėjimo linijos sudarys prie 
objekto kampą, kurį paprastai vadiname paralaktiniu, arba, trumpai, paralak- 
su. Paralaktinio kampo dydis pareina nuo bazės ilgio, nuo kampo, kurį 
sudaro bazė su linkme į objektą (didžiausias paralaksas esti tada, kada šitas 
kampas status) ir nuo stebimojo objekto atstumo. Išmatavus bazės ilgį bei 
padėtį objekto atžvilgiu ir paralaktinį kampą, galima išskaičiuoti objekto 
atstumas. 

Dėl paralaktinio kampo visi stebimi kūnai tariamai pasislenka dangaus 
steroje priešinga linkme, kai mes kuria linkme pakeičiame savo stebėjimo 
vietą. Šitai suprato Hipparchas ir Mėnulio paralaktiniu pasislinkimu aiškino, 
kad Saulės užtemimai iš įvairių Žemės vietų, kurias jis žinojo, nelygiai at- 
rodydavo. Be to, stebėdamas Mėnulio kelią, jis susidūrė su kai kuriais to 
judėjimo netaišyklingumais, kuriuos kaip tik reikėjo suprasti, kaip. Mėnulio 
paralaktinį pasislinkimą. (Atminkime, kad Žemė sukasi aplink savo ašį ir kad 
dėl to žmogus gauna stebėti Mėnulį vis iš kitų stebėjimo taškų). 

Nėra palikę žinių, a; Hipparchas tuo būdu buvo suskaičiavęs Mėnulio 
nuotolį. Žinome, kad jis šitą savo metodą mėgino taikint ir Saulės nuotoliui 
surasti, bet be pasėkų, nes Saulės paralaksas yra pėr mažas anų laikų mata- 
vimams. Tada Hipparchas rado kitą būdą. Jis, būtent, įrodė geometrijos teo- 
remą, kad Saulės ir Mėnulio paralaksų suma esanti beveik lygi sumai 
Saulės regimojo diametro ir Žemės šešėlio skersmens Mėnulio nuotolyje. 

Paėmęs Saulės skersmenį lygų !/4 grado (vietoje pusės grado), jos 
paralaksą pagal Aristarchą devyniolika kartų mažesnį negu Mėnulio ir Že; 
mės šešėlio skersmenį Mėnulio užtemimo laiku suskaičiavęs 40 minučių, 
gavo beveik teisingą 52!/4 minučių Mėnulio paralaksą ir gerokai perdidelį 
23/1 min. Saulės paralaksą. Paralakso bazė buvo Žemės kamuolio pusė dia- 
metro. 

Hipparcho darbus pakartojo Posidonius ir vėliau, kampus išma- 
tavęs savo tam tikru prietaisu, Ptolomejus. Ptolomejaus rastasis Mė- 
nulio paralaksas jau maža besiskiria nuo šių dienų skaičiaus: 58',7 vietoj 
57'03". : Tikslesnio Saulės paralakso senovėje taip ir nebepasisekė surasti. 

Norint ilgio vienetais išreikšti Mėnulio atstumas, buvo reikalinga ži- 
noti Žemės spindulio (radijaus), paralakso bazės, ilgis. O jis buvo tuo 
meti mažiau žinomas, negi pats mėnulio paralaksas. Eratostenas ir 
Posidonius buvo suradę Žemės spindulį, išmatavę '/s Žemės apskritimo 
ilgį. Rezultatas —40.000 „stadionų“, t-y. apie šešis tūkstančius su viršum kilo- 
metrų. Taigi, šių dienų vienetais tariant, buvo žinoma, jog Mėnulio nuo- 
tolis yra per 300.000 km, o Saulės bent dvidešimt kartų didesnis. 

Užplūdusios didžiąją Romos imperiją naujos barbarų tautos sugriovė 
buvusios kulturos didumą. Vėl turėjo praeiti daug šimtų metų, kol mok- 
slas pasiekė graikų išminčių lygmens. Tik šį kartą jis buvo laimingiesnis: 
iš šalies barbarai mažiau tegresė. Augdami ir plėtodamiesi mokslai naujai- 

siais amžiais toli pralenkė senovę; jų augimas rodo ypačiai didelio tempo 
paskutiniais dešimtmečiais. Astronomija, erdvių atskleidėja, eina, kaip visa- 
da, pirmųjų eilėse. 


Trigonometriški paralaksų suradimo metodai. 


Kai ant žemės tenka matuoti atstumas iki neprieinamo objekto, tai 
paprastai daroma taip: išmatuojamas bazės ilgis ir, vizuojant iš kiekvieno 
bazės galo antras jos galas ir matuojamasis objektas, kampai prie tos ba- 
zės; paskui gana nepainiu skaičiavimu surandamas paralaksinis kampas ir 
objekto atstumas. Toks yra visų trigonometriškų paralaksams surasti me- 
todų pagrindas. Tačiau jo taikinimas astronomijoj nelengvas. Dėl didelio 
visų dangaus kūnų atstumo, norint gauti matuojamo dydžio paralaksas, 
reikia imti užtenkamo ilgio bazė ir labai tiksliai matuoti kampai. Tinkama 
baze, pirmiausia, yra visos Žemės spindulys bei diametras. Bet savaime 
suprantama, kad vizuoti iš vieno diametro galo kitas — negalima. Tenka 
dėl to matuoti mažas dangaus kūno paralaktinis pasislinkimas dangaus 
skliaute, tariant to kūno koordinatų pakitėjimas, stebint jį iš įvairių Žemės 
vietų, arba palaukiant, kol Žemė, besisukdama aplink savo ašį, patį stebė- r 
toją nuneša į kitas vietas. Šių dienų tobulaisiais stebėjimo ir matavimo 
instrumentais pasislinkimo kampas išmatuojamas vienos šimtosios sekun- 
dės tikslumu, 


Šitaip, trigonometrijos būdu, rastasis Mėnulio vidutiniškas paralaksas 
yra 57'2.'7, jo atatinkamas atstumas 384.000 km. Saulės paralaksas randamas 
paprastai tarpiškai per planetas, pasinaudojant Keplerio trečiuoju dėsniu, 
Jis lygus 8".80, taigi atstumas yra 149.450.000 km. Aplink Saulę besisu- 
kančių „planetų atstumas gali būti taip pat rastas ne tik šiuo trigonomet- 
rišku metodu, bet ir iš trečiojo Keplerio dėsnio, kuris suriša gana papras- 
tomis lygtimis bet kurių dviejų planetų, jų tarpe ir Žemės, atstumus ir ap- 
sisukimo laikus. Tiksliai žinant planetų aplink Saulę apsisukimo laiką ir 
Žemės atstumą nuo Saulės, galima tuojau suskaičiuoti planetų atstumus. 

Daug sunkesnis dalykas su žvaigždžių paralaksais. Dėl Žemės su- 
kimosi aplink ašį negalima išmatuoti jokio paralaktinio žvaigždžių pasislin- 
kimo. Ačiū Dievui, nuo Koperniko laikų trigonometriškas metodas susi- | 
laukė naujos, daug kartų ilgesnės bazės — Žemės kelio aplink Saulę sker- 
smens, apie 300 milionų km ilgio. Žemė, nešdama mus vidutiniškai po 208 
km per sekundą greičiu aplink Saulę per pusę metų nuneša iš vieno bazės 
galo į antrą. Tačiau ir šita milžiniškoji bazė ilgą laiką buvo: neužtenkama 
žvaigždžių paralaktiniam kampui išmatuoti. Metinio žvaigždžių paralakso 
nesuradimas ilgą laiką buvo stipriausias Koperniko priešininkų argumen- 
tas prieš jo paskelbtąją teoriją. Tačiau kopernikininkai nesiliovė dirbę, kol 
jų darbas nebuvo 1837/38 metais apvainikuotas Bessel'io pirmojo para- 
kso laimėjimu. Laimingoji nedidelė žvaigždutė, kurią pirmą pasiekė, jei 
ne žmogaus ranka, tai jo išmintis buvo Gulbino (Cygni) žvaigždėvaiz- 
džio 61-oji. 

Norint tikėtis pasisekimo išmatuoti žvaigždės paralaksą, reikėjo pasi- 
rinkti kiek galima artimesnę žvaigždę. Protaujant, jog vidutiniškai visos | 
žvaigždės juda erdvėse vienodu greičiu ir jos visos maždaug vienodo švie- 
sumo, galima buvo išsirinkti kurią nors šviesesniąją žvaigždę, pasižyminčia 

dideliu matomuoju savo judėjimu. Be to, galima buvo laukti, kad toji dvi- 
guboji žvaigždė bus artimesnė, kurios didesnis regimas komponentų atstu- 
mas. Sitaip galvodamas Bessel'is pasirinko nors ne labai šviesią, bet di- 
džiausio savojo judėjimo — per metus 5" — ir lengvai atskiriamų kompo- 
nentų — atstumas 247 — dvigubą žvaigždę — Gulbino 61-ąją. Bessel'is 
dar turėjo laimės, kad jis savo žvaigždės poziciją dangaus skliaute galėjo 
matuot anuo metu tobuliausiu tos rūšies prietaisu, tik ką padarytu helio- 
metru. Toliau, Bessel'is modifikavo paralakso ieškojimo būdą, atsisakydamas 
nuo absolutinio paralakso. Jis, būtent, tarė, kad dauguma žvaigždžių, esan- 


„čių pasirinktosios aplinkumoje, bus, vidutiniškai imant, daug tolimesnės ir 


pasitenkino uždaviniu išmatuoti relativinį pasirinktosios žvaigždės paralaksą į 
gretimąsias. Kitaip tariant, jis matavo vidutinišką paralaksų skirtumą tarp pa- 
sirinktosios žvaigždės ir visų aplinkumos žvaigždžių. Dėl to su heliometru 
beteko matuoti kordinatų skirtumas ir išvengti daugybės sunkumų bei klaidų 
surištų su absolutiniu koordinatų ieškojimų. Mat, šitoje vietoje pravartu 
pastebėti, jog absolutinių koordinatų suradimas yra viena sunkiausių astro- 
metrijos problemų. Koordinatų sistemos pagrindinės plokštumos nėra įrėž- 
tos į dangaus skliautą. Iš pačių žvaigždžių pozicijos ir jų judėjimo reikia, 
iš vieno šono, nustatyti pati koordinatų sistema ir jos kitimas, o iš antro, 
pagal tą sistemą rasti žvaigždžių koordinatas. Tuo tarpu nepalyginimai 
Įengvesnis uždavinys išmatuoti koordinatų skirtumas, 

61 Cygni metinis paralaksas yra tik 0."32, apie trečdalis larko sekun- 
dės. Tokiu tik kampu statmeniškai žiūrint į Žemės kelią aplink Saulę atro- 
dytų nuo tos žvaigždės to Helio spindulys. Tai milžiniškas atstumas, kuriam 
matuoti yra per maži ilgio vienetai ne tik kilometrai, bet pagaliau ir astro- 
nomiškas ilgio vienetas — Žemės atstumas nuo Saulės, tie beveik pusantro 
šimto milijonų kilometrų. Dėl to reikalingi dar didesni vienetai. Tokiu ste- 
lariškų atstumų ilgio vienetu šiandie plačiausiai vartojamas yra parsekas. 
Parseku vadiname tokį atstumą, kuriame būdama žvaigždė turėtų vienos se- 
kundės metinį paralaksą. Tai yra 205265 Žemės-Saulės atstumo vienetai, 


[aibe apie 31 bilioną kilometrų (bilionas yra milionas milionų, 10!?, vienetas 


su dvylika nulių). Parseko kelią šviesa nueina per 3,26 metų. Taigi, 61 Cygni 
yra nuo mūsų už 3,4 parsekų. 

Bessel'io žvaigždė nebuvo pati artimoji. Dar nesenai pati artimiausia 
žvaigždė buvo laikoma pati šviesioji pietų pusiausferos žvaigždė Centauro a. 
Jos paralaksas 0,75. Ne per senai rasta dar artimesnė žvaigždė tame pa- 
čiame Centauro žvaigždėvaizdy, gavusi Artimiausios (Proxima Centauti). 
vardą. Jos paralaksas 0."76. Taigi, vieno parseko atstume nežinome nė vie- 
nos žvaigždės. 

Heliometrinio paialakso tikslumas yra 0."03, meridiano skritulio —0.704 
ir fotografiškai-mikrometriško—0."01. Šito paskutinio metodo esmė yra ta, 
kad pusės metų laiko protarpiu fotografuojama du kartu, dažnai ant tos 
pačios plokštelės, toji dangaus sritis, kur yra žvaigždė ar žvaigždės su ieš- 
komuoju paralaksu. Gautosios fotografijos rūpestingai parengiamos ir išma- 
tuojamos mikroskopišku mikrometru. Išskyrus galimas klaidas ir įnešus 
visas reikalingas pataisas, gaunama žvaigždžių koordinatos, išmatuotos iš 
dviejų Žemės kelio aplink Saulę diametro galų. Šiuo metu, kaip sakyta; tas 
darbas pasiseka padaryti 0701 tikslumu, dėl to dažnai gaunami mažesnieji 

paralaksai gali būti visiškai nerealūs: jais negalima pasitikėti. Dėl to galima 
taip pat išaiškinti pasitaikomus neigiamus paralaksus. | 

0.701 paralaksui atatinka 100 parsekų atstumas. Sitame atstume yra 
rasta vos keliolika šimtų žvaigždžių. Paukščių Kelio sistemoje „yra bent 
miliardas žvaigždžių. Iš čia matome, jog į žvaigždžių pasaulį minėtuoju 
trigonometrišku paralaksų matavimo metodu įžengta tik pirmieji žings- 
niai. Kadangi didesnis kampų matavimo tikslumas tebus galima pasiekti 
tik nedideliu: laipsniu ir labai pamažu, tai yra gyvas reikalas ieškoti dide- 
snės bazės trigonometriškajam metodui ir visiškai naujų metodų, - 

Ilgesnę bazę davė mums pati gamta. Saulės sistema juda 4 — 18! ir 
6 — -— 300 linkme 19.5 km/sek greičiu relativai į kelis tūkstančius mūsų 
aplinkumos žvaigždžių. Per metus tokiu būdu susidaro 600 milionų km bazė, 
ir jos ilgis pasilieka neaprėžtas. Dėl šitos mūsų kelionės visi dangaus 
kūnai turi tariamai judėti priešinga linkme. Kampinis tokio, paralaktiniu 
vadinamo, žvaigždžių judėjimo dydis pareina nuo jų atstumo. Sitas neap- 
rėžtos bazės trigonometriškas paralaksų metodas duoda ir ateity galės duoti 
nemaža žymiai mažesnių sekularinių paralaksų. Kadangi visos žvaigždės 
juda nežinomomis linkmėmis, tai dažniausiai negalima atskirti tokio žvaigž- 
džių judėjimo nuo jų sekularinio paralaktinio pasislinkimo. Už tat sekula- 
riniai paralaksai dažniausiai esti statistinio pobūdžio. Jų klaida juo mažes- 
nė, juo didesnį žvaigždžių skaičių įtraukiame į skaičiavimus. Mat, sekula- 
rinių paralaksų ieškodami, remiamės dar viena hipoteze: žvaigždės juda vi- 
siškai visomis linkmėmis. Pačių žvaigždžių judėjimo algebrinė suma lygi 
nuliu. Kas pasilieka teigiama virš nulio, suprantama kaip paralaktinis seku- 
larinis pasislinkimas. ; 


Vidutiniškieji paralaksai. Paukščių Kelio sistemos ribos. 


* Turimoji žvaigždžių paralaksų medžiaga patvirtino Bessel'io ir kitų 
samprotavimą, kad, vidutiniškai imant, šviesesnės (astronomiškai tariant—pir- 
mųjų didumų) žvaigždės yra artimesnės, negu menkesniosios (šešto... devinto 
ir tt. didumų). Taip pat teisinga, kad žvaigždės, kurių matomas savas ju- 
dėjimas didesnis, vidutiniškai imant, yra artimesnės. Atskirai imant, žvai- 
gždžių šviesumas labai nevienodas, apima bent keliolika klasių, bet įvairios 
žvaigždės mūsų sistemoje, matyti, yra beveik vienodai susimaišiusios, dėl 
to artimesnes žvaigždes mes lengviau pamatome, jos vidutiniškai švieses- 
nės. Taip pat nevienodu greičiu žvaigždės juda, paprastai nuo kelių ligi 
dvejeto šimtų km per sekundą, bet vidutiniškas jų greitis, gali sakyti, visur 
tas pats. Už tat, žvaigždės, kurių matomas judesys didesnis, yra viduti- 
niškai artimesnės. Iš turimojo žvaigždžių paralaksų, didumų- ir savojo ju- 
dėjimo materijolo yra galima suskaičiuoti vidutiniškas bet kurio didumo 
žvaigždžių ir bet kurio savojo judėjimo žvaigždžių nuotolis. Šitomis krite- 
rijomis „pasiremdami eilė mokslininkų bandė išspręsti klausimą, ar mus su- 
pančioji žvaigždžių sistema yra baigtinė, aprėžto dydžio, ar visur joje lygiai 
tankiai pasitaiko žvaigždžių. Dėl darbo ilgumo ir vartojamų matematiškų 
priemonių sunkumo plačiau negalima sustoti nė prie vieno net klasikiškųjų 
tos srities astronomų, k. a, v. Seeligerio, Schwarzschild'o, Char- 
liero ir Kapteyn'o darbų. Jų pastangų rezultatai bendruoju pobūdžiu 
tarp savęs sutinka ir šiandie tebėra patvirtinami bei toliau plečiami. O tie 

rezultatai yra šioki: žvaigždžių sistemoje žvaigždžių ne visur lygiai tankų; 
galima kalbėt apie žvaigždžių sistemos centrą, kur žvaigždžių tankiausia; 
jis nuo Saulės yra, palyginti su visos sistemos didumu, ne labai toli; pati 
sistema yra aprėžto dydžio ir turi aprėžtą žvaigždžių skaičių; bendras siste- 
mos pavidalas yra labai suplotas sferoidas arba, paprasčiau sakant, lęšis, kurio 
trumpoji ašis sutinka su ilgąja, kaip vienas su keturiais, penkiais. Ašių 
ilgis parsekais tuo tarpu randamas dar gana netiksliai ir ne visų vienodas, 
bet jis suka apie 1000 parsekų trumpajai ašiai ir apie 4000 — 5000 ilgajai 
ašiai. Tad bent apčiupomis orientuojamės savo žvaigždžių sistemoje, kurios 
vyriausioji plokštuma yra Paukščių Kelio plokštuma ir kuri dėl to vadinama 
Paukščių Kelio sistema. Du tris tūkstančius parsekų į erdves buvo žmogus 
įsibrovęs tiesioginiais ir vidutiniškais tolio matavimo metodais. Tolimesni 
pasisekimai yra paremti jau visiškai kitais, tarpiškais, tizikiškais metodais, 
apie kuriuos dabar ir kalbėsime. : 


Fizikiški metodai žvaigždžių paralaksams rasti. 


"Kaip žinome, daikto šviesumas eina mažyn tiesiog proporcingai atstu- 
mo kvadratui. Jei mums būtų žinomas tikras žvaigždžių šviesumas ar bent 
būdas jam surasti, tai, sulyginę tikrąjį šviesumą su regimuoju, galėtume 
suskaičiuoti žvaigždės paralaksą pagal plačiai žinomą formulę 

M=-m-|-5--5 log 7. 

M yra tikrasis žvaigždės šviesumas, jos vadinamasis absolutinis di- 
dumas, m — regimasis didumas ir 7 — paralaksas. 

Vos buvo pažinta žvaigždes esant vienos prigimties su Saule, kaip 
atsirado genijus, nurodęs kelią, kuris po dviejų su puse šimtmečių pasiro- 
dė geriausias išmatuoti paralaksą tolimiausių žvaigždžių, neprieinamų trigo- | 
nometrijos metodams. Kai paprastai imame kalbėti apie fizikiškus žvaig- 
ždžių paralaksus, tai tenka pradėti nuo dar tebegyvų astronomų sukurtų 
metodų. Tuo tarpu Huy gens'as savo lotyniškame veikalėly „Kosmo- 
theoros“, išvydusiame pasaulį 1698 metais, jau išdėsto pirmą tos rūšies 
metodą ir padaro mėginimą išmatuoti žvaigždžių atstumą dar tuo metu, 
kada klasikiškas trigonometriškas metodas tebebuvo bejėgis. 4 

Huygens'as keliais tiksliais sakiniais įrodęs, kad žvaigždžių atstumas 
yra nepaprastai daug kartų didesnis negu Saulės, rašo: „Tuo tarpu astro- 
nomai, kurie prieš mus mėgino išmatuoti tą tolį, dėl perdidelio ir visokias 
pastangas viršijančio subtilingumo reik:lingų stebėjimų, nepajėgė nieko 
tikra nustatyti. Todėl man rodos, kad nėra kito būdo šitame taip sunkiai pa- 
tiriamame dalyke kas nors patikima surasti, kaip vien tas, kurį tuoj aprašysiu. 

Kadangi žvaigždės yra tos pačios saulės, tai žvaigždė, kurios dydis 
kaip tik prilygtų Saulę, būtų tiek kartų toliau nuo. Žemės negu Saulė, 
kiek kartų jos matomas diametras mažesnis už Saulės diametrą. Bet ir di- 
džiausios žvaigždės, nors -jas stebėtume pro žiūroną, atrodo mūsų akiai 
kaip taškai, be jokio matomo pločio; taigi, tos rūšies stebėjimais nieko ne- 
pasiektume. Kadangi tuo būdu nesimatė išeities, tai aš susigalvojau būdą, 
kaip galėčiau sumažinti Saulės diametrą tiek, kad ji šviestų ne daugiau, kaip 
Sirijus ar kita kuri didesniųjų žvaigždžių...“ * 


* Citatą imu iš „Stern<“ 1920, 7. 

Tuo tikslu Huygens'as uždengė savo dvylikos pėdų teleskopo tubą ir 
dangtyje pradūrė skylutę, kurios diametras buvęs apie !/w0 colio. Tuo būdu 
observuodamas Saulę jis matė tik jos dalį, kurios skersmuo buvo gp 
Saulės skersmens. Kadangi Saulės dalelė atrodė vis dar šviesesnė negu Si- 
rijus, tada Huygens'as paėmė dar šviesą absorbuojančią ir išsklaidančią 
linzę. Įsitikinęs galų gale, kad mato Saulės dalelę tokio pat šviesumo, kaip 
pirmojo didumo žvaigždės, Huygens'as suskaičiavo, kad toji Saulės dalelė 
beturėjo mis Saulės regimojo diametro. Iš čia ėjo, jog artimiausiosios žvaig- 
- ždės yra 27664 kartus toliau, negu Saulė nuo Žemės. Šitas rezultatas Huy- 
gens'o laikais, reikia laikyti, buvo visai geras, nežiūrint į tai, kad jis arti- 
miausių žvaigždžių atstumą sumažino visą dešimtį kartų. i 

Huygens'o metodas paremtas hipoteze, kad visos žvaigždės yra pa- 
našios į Saulę. Bet iš tikrųjų, žvaigždės tik savo mase ne ką tesiskiria nuo 
viena kitos ir nuo Saulės, o savo tikruoju šviesumu, astronomiškai tariant— 
absolutiniu didumu, — jos labai skirtingos. Už tat iš regimojo žvaigždžių 
šviesumo, žinant vienos jų tikrąjį šviesumą, negalima rasti tikslių individu- 
alinių paralaksų. Huygens'o principas gali būti tačiau panaudotas kaip sta- 
tistinis metodas didelio skaičiaus žvaigždžių vidutiniškam paralaksui surasti. 
Jis ir buvo plačiai panaudotas, kaip matėme, P. Kelio strukturai išspręsti. 

Dar neseniems laikams buvo lemta rasti būdų absolutiniam žvaigždžių 
didumui nustatyti, nežinant jų tolumo. Pirmasis ir labiausiai žinomas tokių 
metodų yra Adams-Kohlschūtter'io. Juodu rado ryšį tarp žinomo 
absolutinio didumo žvaigždžių ir kai kurių jų spektro linijų intensingumo. 

iandie mes jau ir teoriškai suprantame, kad absolutinis žvaigždžių didu- 
mas, tariant šviesumas, yra žvaigždės masės funkcija, o atskirų spektro linijų 
intensingumas pareina nuo įvairių fizinių ir cheminių šviečiamųjų žvaigždės 
sluogsnių sąlygų, kurių tarpe figuruoja ir žvaigždės masė. Taigi, Adams- 
Kohilschūtter'io metodo esmė yra ši: empiriškai nustatome pasirinktųjų spek- 
tro linijų intensingumo ir žvaigždžių absolutinio didumo ryšio kreivąją. 
Turėdami kreivąją ir išmatavę nežinomos žvaigždės spektro tų pačių linijų 
intensingumą, tuojau randame žvaigždės absolutinį šviesumą, o iš pradžioje 
paragrafo parašytosios formulės—ir jos paralaksą. Kad galėtume pavartoti 
šitą metodą, teturime gauti užtenkamai ryškų žvaigždės spektrą ir jame 
išmatuoti tinkamų linijų intensingumą. Pasirodė, jog tuo metodų išmatuo- 
jamas paralaksas visų šviesesniųjų žvaigždžių (iki 7—8 didumo), kurių 
spektralinis tipas yra tarp A, ir M. Paralakso tikslumas yra apie 200/,. Situo me- 
todu turime pasirūpinę apie du tūkstančiu individualinių žvaigždžių paralaksų. 

Kadangi labai aukštos temperatūros A, B ir O žvaigždės neturi sa- 
kytam metodui tinkamų linijų, tai jų paralakso spektroskopijos būdu nebu 
vo galima išmatuoti. Tačiau specialiai šitoms žvaigždėms tas pats Adams 
ir Joy rado kitą metodą. Pasirodė, kad šitų tipų žvaigždės yra beveik 
vienodo, absolutinio didumo ir susideda iš dviejų grupių: vienų spektro 
linijos ryškios, kitų miglotos. Pirmosios visa klase su viršum yra švieses- 
nės už antrąsias. Taigi, čia iš spektro tipo ir linijų pobūdžio nustatome 
žvaigždės absolutinį šviesumą ir tuo pat būdu, kaip pirmiau, randame jos 
paralaksą. 

Charlieras B žvaigždžių paralaksus randa stačiai prileisdamas, kad 
jos visos yra vienodo absolutinio šviesumo. Tikrai, iš žvaigždžių, kūrių 

atstumas žinomas iš kitų nuotoliams matuoti metodų, pasiskirstymo spek- 
tralinio tipo ir absolutinio didumo diagramoj („Russel'io diagrama“) žinome, 
kad tuo tarpu, kai G, K, M spektralinių tipų žvaigždės yra labai nevienodo 
absolutinio šviesumo, aukštųjų temperaturų tipai parodo daug mažesnę 
absolutinių didumų dispersiją. Ypačiai vienodos yra kaip tik B tipo žvaig- 
ždės. Dėl šitos priežasties mes geriausiai žinome B žvaigždžių santvarką 
Pauksčių Kelio sistemoje. 

Baigdamas šitą skyrių turiu dar pažymėti, kad Lindblad'as pasi- 
ėmė ištirti klausimą, ar negalima spręst apie žvaigždžių absolutinį šviesu- 
mą iš jų ištisinio spektro. Jis rado, kad iš tikrųjų santykis tam tikrų dviejų 
spektro vietų intensingumų pareina nuo žvaigždės absolutinio didumo. 
Tas santykis gali būti tat pavartotas žvaigždžių paralaksams išmatuoti. 
Reikia pažymėti, jog šitas metodas, bendrai imant, yra gerokai mažiau 
tikslus, negu pirmiau minėtieji, bet, kita vertus, jis galimas .pavartoti ir tais 
atvejais, kuriais anie metodai pasirodo per silpni. Mat, ištisinio spektro 
intensingumas lengviau išmatuoti, negu linijų intensingumas, ir dėl to už- 
tenka mažesnės spektro dispersijos ir ryškumo. Tuo būdu Lindblad'as 
pats pirmutinis išmatavo tolimo žvaigždyno Messier 11 14-jo didumo žvaigž- 
džių paralaksą, rasdamas 0".00040, arba 2500 parsekų. Tuo būdu Lind- 
blad'ui pasisekė individualiniais paralaksais išeit iš P. Kelio sistemos ribų. 


Leavitt - Shapley'o metodas ir žvaigždynų atstumai. 


Kintamųjų žvaigždžių (kurių šviesa periodiškai kinta) tarpe ypatingoj 
vietoj stovi labai pastovaus periodo eefeydės su 6 Cephei priešaky. Pa- 
nelė Leavitt'aitė empiriškai rado artimą sąryšį tarp cefeydžių kitimo pe- 
riodo ilgumo ir absolutinio jų didumo. Tas ryšys duoda kreivąją, iš ku- 
rios gali rasti absolutinį šviesumą, taigi ir paralaksą kiekvienos cefeydės, 
kurios tik yra žinomas kitimo periodas. Pats šitas ryšys buvo pastebėtas 
ne mūsų Paukščių Kelio cefeydžių tarpe, kurių čia maža tėra, bet Mage- 
lano mažajame debesyne. Bet Shapley įrodė kad 11 jo darbo metu 
(1917 m.) žinomų galaktinių (Paukščių Kelio) cefeydžių periodai derinosi 
su Leavitt'aitės kreivąja, kai netiesioginiais būdais pasisekė rasti jų„abso- 
lutinis didumas. Deja, visos tos cefeydės yra taip toli, kad trigonometriš- 
kai nebuvo galima išmatuoti jų paralakso, taigi ir suskaičiuoti jų absoluti- 
nio didumo. Tačiau bent netiesioginiais keliais pasisekė Shapley'ui ne tik 
pakeisti Magelano debesyno cefeydžių regimasis didumas į absolutinį, bet 
ir įsitikinti, kad visokių žvaigždynų cefeydės yra iš esmės tokios pat, kaip 
mūsų sistemos. 

Kadangi šituo metodu cefeydės paralaksui surasti tereikia išmatuoti 
jos regimasis didumas ir jo periodiškas kilimas, tai jis nukelia mus į daug 
didesnes distancijas. Visas žvaigždės šviesumas daug lengviau juk išma- 
tuoti negu spektro dalys; nebekalbant apie jo linijas. Atsirado už tat pa- 
ralaksų tūkstantosios ir net šimttūkstantosios sekundės dalies. 

Jau pirmiau buvo žinoma, kad dangaus skliaute abiejose piyisėse nuo 
Paukščių Kelio yra kelios dešimtys žvaigždžių susitelkimų, krūvų, kupetų, 
trumpai tariant, didelių, matyti tarp savęs fiziškai surištų, žvaigždžių grupių 
— žvaigždynų. Jų atstumas surasti nesisekė. Tik Lindblad'ui buvo pasisekę, 
kaip rašėme, vieno tokio žvaigždyno, M. 11, rasti apytikris atstumas. Vi- 

siškai naujas perspektivas žvaigždynams ištirti atidarė Shapley su cefey- 
džių metodu. Jam ir jo bendradarbiams pasisekė rasti daugely žvaigždynų 
trumpo periodo cefeydžių, per kurias jis ir išmatavo žvaigždynų nuotolį. 

Pasirodė, jog visi kamuoliniai žvaigždynai—o -jų yra apie aštuonias- 
dešimts—yra| anapus Paukščių Kelio ribų ir jie kartu su P. Kelio sistema 
sudaro didesniąją vadinamąją galaktinę sistemą. 

Tų žvaigždynų, kuriuose nebuvo rastą cefeydžių, nuotolis buvo ras- 
tas priimant dar dvi iš žinomų žvaigždynų pagrįstas hipotezes: 1) Pačios 
šviesiosios žvaigždynų žvaigždės yra vienodo absolutinio didumo ir 2) Pa- 
tys žvaigždynai yra maž daug vienodo didumo. 

Rastasis žvaigždynų nuotolis siekia nuo keleto iki 60.000 parsekų. 
Taigi, nuo tolimiausių žvaigždynų šviesa eina iki mūsų net apie 200.000 metų! 

Atskiroje monografijoje apie žvaigždynus ten Bruggencate, iš- 
nagrinėjęs visus jų paralakso susekimo metodus ir išdirbęs dar vieną metodą 
paralaksui.suskaičiuoti iš Russel'io diagramos milžinų ir nykštukų šakų susidū- 
rimo vietos, priėjo išvadą, jog Shapley'o paralaksai gali būti daugiausia per- 
maži 50 ?/5. Jei taip, tai Shapley'o pasaulis būtų ne įką tedidesnis už „tikrąjį“. 


Spirališkieji ūkai ir visatos ribų klausimas. 

skaičius. Spirališki ūkai nerodo jokio paralaktiško judėjimo; iš to eina, jog 
jie yra labai toli. 

Tikrieji kalbamųjų „ūkų“ nuotolių matavimai remiasi daugiausia trimis 
metodais: iš pačių šviesiausiųsiųjų žvaigždžių, iš naujųjų (novų) ir iš cefe- 
ydžių. Lundmark'as nustatė vieno, tiesa, nespirališko ūko, Andromedos 
ūko nuotolį, pasinaudodamas pastebėtu to ūko novų maksimaliniu regi- 
muoju šviesumu. ' 

Novomis vadiname žvaigždes, kurios dėl mažai težinomų priežasčių 
staiga ima smarkiai nušvisti, pasiekia tam tikro didelio maksimalinio švie- 
sumo ir paskui vėl gana lėtai nusilpsta. Tokių novų pasitaiko ir mūsų siste- 
moje. Buvo pastebėta, kad mūsų sistemos novos pasiekia beveik to paties. 
maksimalinio šviesumo (absolutinio didumo). Kodėl taip yra, nežinome, bet 
būdami gana tikri, kad visoje visatoje yra ta pati materiją ir tokios pat 
žvaigždės, kaip mūsų „apylinkėje“, galime kartu su Lundmark'u pripažinti 
daug pagrindo, kad novų maksimalinis absolutinis didumas visur yra tas. 
pats. Šituo būdu rastas Andromedos „ūko“ nuotolis yra apie 600.000 parsekų. 

Daugiau galima tikėti Hubble'o rezultatams. Jam pasisekė Androme- 
dos ir dar viename „ūke“ rasti keliolika cefeydžių ir iš jų pagal Shapley'o 
metodą suskaičiuoti tų „ūkų“ nuotolį. Hubble'is rado Andromedos „ūko“ 
„nuotolį 300.000 parsekų. Atatinkamai šitam nuotoliui rastas ir nepaprastas 
tų „ūkų“ dydis. Jie stoja greta Paukščių Kelio sistemos Taigi, matyti, 
netrukus įžengsime į milionų parsekų nuotolius... 

O kas toliau? Wilson'o Kalno (Mount Wilson) observatorijos teles- 
kopu, kurio diametras pustrečio metro, įžvelgiame į visatos gilumas iki 

--30 milionų parsekų. Amerikiečiai planuoja netrukus imtis statyti dar kelis 
kartus didesnį teleskopą. Jeigu jiems šis sumanymas pasiseks vykusiai | 
realizuoti, tai, be abejonės, galėsime dar giliau įžvelgt į visatą, ir galės pra- 
sidėti tikroji „ūkų“ astronomija, kuri įgalins mus tikriau spręst apie visatos 
dydį. Tuo tarpu tolimesnės mūsų mintys nebegali pasiremti empirija. 

Sprendžiant visatos problemas, pagrindinės reikšmės yra visatos er- 
<dvės bei laiko esmės klausimai. Jeigu į erdvę bei laiką žiūrėsime kaip į 
absolučius, nuo žmogaus ir visatos materijos nepareinamus, visatos dalykus, 
tai jie turėtų būti nepabaigiami, o prieš nepabaigiamybę pasiliktų niekai ir 
milionai parsekų. Jei tačiau į visatos erdvę ir laiką žiūrėtume kaip į pa- 
baigiamas medžiaginio pasaulio ypatybes, tai galėtume turėti vilties kada 

nors pažinti visą visatą. Ė . 

; Iš šių dienų gamtotyros ir dalimi filosofijos teorijų erdvės ir laiko . 
pabaigiamybės labiausiai reikalauja relativybės teorija. Šitoje vietoje nesu- 

* stodami žiūrėt, kodėl bendroji relativybės teorija prieina šitų išvadų, mes tik pa- 
cituosime, kaip tuo klausimu pasisako pats teorijos kūrėjas Einstei- 
n'as (Vier Vorlesungen ūber Relativitūtstheorie, Braunschweig 1922, 69- 70): 

1. Iš relativybės teorijos požvilgio erdvinės užbaigos sąlyga yra daug 
paprastesnė, negu atatinkama ribos sąlyga begalybėje, kuri atsako guasi-eu- « 
klidiškai strukturai. 

2. Mach'o mintis, kad inercija pareina nuo kūnų tarpusavio veikimo, 
artutiniškai įeina į relativybės teorijos lygtis. Iš jų, būtent, seka, jog iner- 
cija bent dalimi pareina nuo masių tarpusavio veikimo. Kadangi būtų labai 
nepatenkinamas prileidimas, kad inercija iš dalies pareina nuo masių veiki- 
mo, o iš dalies yra erdvės savaiminga ypatybė, tai Mach'o mintis įgyja 
«daug daugiau tikrumo. Bet Mach'o minčiai atatinka tik erdviškai užbaigta 
(galinė) visata, bet ne guasi-eu klidiška, begalinė. Iš viso, iš pažinimo teori- 
jos šono yra labiau patenkinama, kai mechaniškas ir metriškas erdvės ypaty- 
es nustato materija, kas tėra galima erdviškai pabaigiamoje visatoje. 

- 3. Begalinė visata tėra galima, kai vidutinis materijos tirštumas pa- 
saulyje lygus nuliui. Tokia prielaida logiškai yra galima, bet mažiau įtikima 
negu prielaida, kad visatoje yra pabaigiamas vidutiniškas materijos tirštumas. 

Nuo materijos tirštumo pareinąs steriškosios relativybės teorijos visa- 
tos „spindulys“ (radijus). Jo ilgis pagal Einstein'ą yra 
Ri=Ž, kur Ž = 1,08.10*7 C—G—S sistemos vienetai, 0 p — vidutiniškas. 
erdvės materijos tirštumas. Prileisdami, kad vidutiniškai dešimty kūbinių 
parsekų yra viena Saulė, gauname 10337 : 1059 cmš — 10733 g/cmš viduti- 
nišką tirštumą, vadinasi R? apie 1059 cm? ir R = 105 cm — apie 3 mili- 
Onai parsekų. Tat visata būtų „neperdideliausią“! 


Keletas žinių apie šerno praeitį ir dabartį Lietuvoje. 
J. Elisonas, 
Kėdainiai, gimnazija. 


Žinių apie šerną Lietuvoje gerokai stingame, nes senovės rašytojams, 
kurie mūsų krašto fauną lietė, šitas klausimas, matyt, maža terūpėjo, užtat 
ir nurodymų apie šerno praeitį jie mums nekiek paliko. Galop, nekaltinkime 
už tai senovės rašytojų, nes jų darbavimosi metu šernas buvo pas mumis, 
rasi, tiek paprastas ir dažnai sutinkamas gyvulys, kad net prasmės nebūtų 
buvę plačiai jo minėti. Sunkoka būtų panašiu būdu mūsų kartai šerno da- 
barties nežinojimu pasiteisinti, nes jisai pastaruoju metu pasidarė tiek retas 
pas mumis, kad net tenka galvoti apie jo išnykimą Lietuvoje. Kiek galėda- 
mas parankiojau iš įvairių versmių: senovės rašytojų, periodinės spaudos ir 
paties apklausinėjimų, žinių apie šerną, ir norėčiau, kad senovės vaizdų pa- 
lyginimas su dabartine šerno padėtimi padėtų ilgesniam laikui jį Lietuvos 
faunos garbei apsaugoti. 

Apie šerno vaidmenį senovės Lietuvos gyvenime charakteringą šiuo 
atveju pastabą randame K. A. K. (Kun. A. Kašarausko, J. El.) 
rašte: Rzecz Oo litewskich slownikach (Pismo Zbiorowe Wilenskie na 
rok 1862), kurio pastabose jisai rašo: „Šerną lietuviai visuomet labai gerbė 
ir, nelyginant, tautos- (narodu) ženklu ir herbu laikė. Tacitas, kuris pirmame 
amžiuje po Kristaus rašė, pasakoja, kad Aisčiai (Estyowie) šerno pavidalą. 
laikė šventu daiktu (insigne superstitionis formas aprorum gestant. Germ. 40). 
O vienuoliktame amžiuje Dytmaras tikrina, kad Lujtykuose (taip pat Lietuva 
viename Nestoro rankraštyje pavadintoje) pasirodydavęs bešokstantis iš 
jūrų balta iltimi šernas, kas ženklindavę besiartinantį karą, testatur idem 
antiguitas errore delusa vario, si guando his sacra longae rebellionis aspe- 
ritas immineat, ut e mari praedicto (iuxta Rhetram) oper magnus et can- 
dido dente e spumis luciscente exeat, segue in volutabro delectatum terri- 
bili guašsatione multis ostendant (Libr. VI, p. 150) II (175 p.). 

„Kiaulės, įvyliotos Lietuvos kaimiečių pabarstytais žirniais, įeina į ankš- . 
tai padarytas žabangas ir josna patenka. Šerno tulžis pašalina liaukų užde- 
gimą, taukai palengvina dieglius šonuose, dantis gydo pleuritą“ (G. Rzą- 
czynski's, 1721). 

„Lietuvos Pagiryje dažni triuolektiniai, retesni keturkolektiniai (šernai, 
J. El.) (J. Rzączynski's, 1756). 

„Pas mus Lenkuose ir Lietuvoj šernų visur pilna, Sendomiriniame ties 
Radomiu, Cerekviu ir Blatnica dažnai miškuose užtinkamos pušys ir stori 
medžiai šernų dantimis apdraskyti, kas ir parodo, kaip daug jų tenai esama, 
Lietuvoje sodiečiai prisivylioja girines kiaules žirniais, kurių pabarsto take- 
liuose ties duobėmis, kuriosna įkrenta; gaudo jas ir tinklais“. (R. La- 
dowski's, 1783). 

„Šernas... yra mūsų krašte labai paprastas. (K. Kluk'as, 1705). 

„B. S. Jundzilas, paminėjęs, kad šernas gyvena „visoje vidutinėje Euro- 
poje, ir, greičiausiai turėdamas galvoje jo padėtį tuo metu Lietuvoje, toliau 
rašo: „gyvena miškuose gausingais būriais“. (1807). 

„Iš Daugianagių gyvena tiktai girinė kiaulė, bet labai gausingai visuose 
miškuose Lietuvoje“. (E. Eichwald'as, 1830), . 

„Gyvena visose senojo svieto žemėse... .... Taip pat yra iškasami kiau- 
„lės kaulai, k. a., viršutinis žandas S. prisci Goldf iš Frankonijos urvo, krū- 
minio danties fragmentas, visiškai tamsiai rudos spalvos, vidutiniško didumo, 
iškastas nežinomoje Lietuvos vietoje, kuris galima visiškai palyginti su 
priešpaskutiniu kiaulės dančiu“ (E. Eichwald'as, 1831). 

„Lietuvoje ir Volynijoje užtenkamai paprastas“ (G Belke, 1850). 

„Girinė kiaulė... nereta. Lietuvoje* (A. Plater'is, 1852). 

„Sernas seniau Lietuvoje buvo labai paprastas gyvulys, dabar labai 
retai sutinkamas Raseiniškiuose miškuose, kuriuosna jisai ateina iš Prūsų 
miškų“. (D. Afanasjev'as, 1861.). 

„Sutinkamas visuose didesniuose mūsų krašto miškuose“ (A. Polu- 
janski's, 1862.). 2 j 

„Europos Rusuose šernas sutinkamas,.. Lietuvoje... Vilniaus gub. Aš- 
menos apskrityje — mano paties apklausinėjimais“ (A. Silantjev'as, 1898. 90 p.) 

„Seniau Šernų kribždėte kribždėdavo Lietuvos giriose, šiandien berasi 
nebent didžponių miškuose“ (J. Gerutis, 1912). 

„Sus scrofa. Sernas. Kai kuriuose Lietuvos. miškuose (Prienų, Turžė- 
nų, Berštų, Rudnikų urėdijose) gana apsčiai randamas“. (Lietuvos Gamtos 
Tyrimo Stoties apyskaita, T. Ivanauskas, 1922.). 

„Didysis karas, padaręs tiek neužtaisomų spragų mūsų gamtos tur- 
tuose, skaudžiausiai palietė šiuos didžiausius medžiojamus žvėris (šerną ir 
Cervidae, J. El.). Dėliai jų greito veisimosi ir prisitaikinimo gabumo, šer- 
nams ir stirnoms galutinio išnykimo pavojus gal būti negresia, ir jų, nors 
ir neapsčiai, randame Lietuvoje visur, kur tik yra didesnių miškų“. (Lietu- 
vos gyvūnija: T. Ivanauskas, 1926). 


* * * 


Dabartinė šerno padėtis Lietuvoje periodinės spaudos nurodymais ir 
asmeniškų apklausinėjimų daviniais pastaruoju metu buvo ši: 


Alytaus apskr. 

„Svečių anglų medžioklė Lietuvos giriose. S. m. rugsėjo 7 d. Kales- 
niko girioje įvyko žvėrių medžioklė.. Tuo: pačiu varymu buvo išvarytas 
labai didelis ir retas šernas, kurs praėjo gal per 5 metrus nuo anglo. An- 
glas, pabijojęs nukauti netoliese stovėjusį draugą, nuo šovimo susilaikė 
ir šernas sveikas paspruko į mišką. Antras varymas nieko nedavė. Labai 
daug žvėrių—vilkų, šernų irlapių buvo išvaryta per trečią varymą.  Nukau- 
tas tačiau tiktai vienas šernas, kurį nukovė Alytaus Taisykl. Medžioklės Dr. 
pirmininkas.“ (Lietuva, 1923. Nr. 204). 

„Rugpiūčio 17 d. per medžioklę Kalesnykų miške .nušauti du šernai, 
iš katrų vienas sveria apie 10 pūdų. Apylinkės žmonės tuo labai paten- 
kinti, nes paskutiniuoju laiku šernai išknisa jiems bulves ir gadina vasarojų. 
Taip patbuvo matytas vilkas, bet nušauti nepavyko“. (Rytas, 1924. Nr. 185 (196). 

Alovės vl, Kalesnykų girioje šernai buvę sutinkami dideliu skaičiu- 
mi 1925 m. rudeniop. 

Antnemunio vl. šernas retkarčiais sutinkamas Punios šile. 

„ Merkinės vl. vietinuose miškuose (kuriuose ?) esąs sutinkamas 
šerno ir naminės kliaulės mišinys, kuris pasižymįs dideliu piktumu. 

Biržų vl. „Biržai. Gruodžio 26 d, apie 10 val. vakare Pačeraukstės 
dvaro gyventojai Rudolias Kundzitis ir Jonas Grigonis, grįždami į savo 
namus iš Cimbrausko vienkiemio, susitiko nepaprastą gyvulį, kurs eidamas 
griežė ir kaleno dantis. Pabūgę vyrai pasitraukė iš kelio, bet neišleido gy- 
vulio iš akių. Gyvulys nuėjo Čeraukstės upelio linku.  Nubėgę namon 
juodu pasiėmė žibintuvą, vienas nusitvėrė baslį, o antras grūstuvą apkau- 
stytą tuščiu armotos šoviniu ir leidosi tą nepaprastą gyvulį vytis. Pasirodė, 
kad gyvulys, užėjęs ant slidaus ledo pačiame upelio viduryje, parvirto. 
Ten jį rado išsiskėtusį ir negalintį atsistoti. Pasirodė, kad tai būta šerno, 
kurs visą laiką dėjo pastangas atsistoti. Ledas buvo labai slidus. Prieiti 
prie šerno tiek arti, kad galėtum grūstuvu suduoti jam į galvą, nebuvo ga- 
lima. Tuomet juodu pramušė lede aketę. Vienas tvirtai atsistojo aketėn 
ir iš užpakalio laikė už rūbų antrąjį, kurs grūstuvu užmušė įniršusį šerną. 
Tokiu nepaprastu būdu nugalabintas šernas pasirodė gana didelis. Jo mėsa 
"svėrė apie 3 centnerius. Pačeraukstės apylinkėse šernų nėra. Sitas retas 
gyvulys buvo atėjęs iš toliau, iš didesnių miškų. Ap. Norvaišas“. (M. Ry- 
tojus, 1930 m. Nr. 2 (136). d 

Daujėnų vl, Kenelių km. apylinkėse Žaliosios girioje 1926 m. 
buvo atsiradusi šernų porelė, kuri ir šerniukus atsivedusi. Moliūnų giri- 
ninkijoje 1927 m., prieš pat Kalėdas, matę šerną tokį, kuris išėjęs iš Vi- 
siakomiškio liekno ir pasislėpęs Vatkų miške. Tame pat vl., Višinskų (Dru- 
ciškių ? J. El.) km. apylinkėse 1928 m. rudeniop šernas su jaunikliais daug 
kartų knaisiojęs bulves ir daug žalos pridaręs (nušauti jo nepavykę, nes 
buvęs labai jautrus). 2 

Joniškėlio vl. „Lepšynės miške 1920 m. buvo atsiradę šernų, tik 
deja jie ilgai negalėjo pas mus išsilaikyti: perdaug medžiotojų turime, ir 
kiekvienas jų didelę pagundą juto šerną nušauti, nes iš to esti ir garbės 
ir. mėsos (šerninų mėsa esanti bloga valgyti ir dvokianti). Dar 1921 m 
vienas piemuo buvo radęs keturis šerniukus, kuriuos užmušęs, o likusius 
senius išbaigė šaudyti vienas medžiotojas, kuris viso labo bene penkis nu- 
šovęs“. (Siauriuko užrašai). 

Kitais nurodymais tame pat Lepšynės miške, netoli Meškalaukio km. 
1921 m. palei vieną liekną nušovę du šernų; 1924 m. tame pat miške gy- 
venę trys poros šernų, kyrių vieną šerną nušovę; buvę tame miške šernų 
ir 1926/27 m. m. žiemą. 

Stasiukų šile buvę šernų 1922 m., o Kelmučių miške gyvenę jie 1924 m. 

Nemunėlio-Radviliškio vl. 1924 m. nušovę šerną Pučiakalnė 
miške, kuriame jisai buvęs pastebėtas tų pačių metų žiemą. . 

Vabalninko vl, Stumbriškio km. apylinkėje. Zaliosios girioje, 
1926 m. žiemą pastebėti buvo šernų pėdai. 


1 2 Kauno apskr. 
Jonavos vl, Gaižiūnų stoties apylinkėje 1923 m. šernų buvę dau- 
gokai; vieną jų tais metais nušovę. 
Karmelavos vl. „1919 m. vieną šaltą žiemos dieną tėvelis su bro- 


liu nuvažiavęs į Išorų mišką malkų. Bedirbant atėjęs ir vakaras. Prisikrovę 
vežimą ir rengęsi jau važiuoti namo, tik štai iš po krūmų išlindęs šernas 

su trim ar keturiais šerniukais, jaų paaugliais, ir keleliu traukęs gilyn į 
mišką. Tėvelis stvėręs kirvį ir pradėjęs vytis, bet brolis nutvėręs jam už 
rankos ir liepęs jam nejudėti iš vietos, nes, pasak jo, įerzintas šernas būtų 
šokęs ir tuojau tėvelį subadęs“. (L. Grinevičiūtės užrašas). Tais pat me- 
tais tame pat miške vieną šerną nušovę. . 

Rumšiškės vl. „Šįmet Provieniškio apylinkėse iš artimo miško iš- 
lįsdami šernai pridirbo daug nuostolių ūkininkams. Pamiškiais, kur buvo 
sėta žirnių, tai nė sėklai nebeliko, o bulves, tai taip iškniso, kad kai kur 
nė kasti nebereikėjo. Provieniškių kaimo ūkininkai nebeatmena tokių metų, 
kad taip šernai būt juos užviešpatavę ir už kelioliką šimtų markių nuosto- 
lių pridirbę. Ir tokie nebaugųs tie šernai palikę, kad beveik žmogui matant 
išlenda iš miško visas pulkas, maž-daug 20—30 ir tik pradėjus rėkauti-ulioti, 
bėga slėpiis. Ukininkai mėgino iškasti duobes ir padarė spąstus, bet kur 
tau šernas į spąstus eis. Seniau, prieš karą, buvo užtektinai šernų, be to. 
ūkininkai kai-kas prilaikė šautuvą, buvo galima tokius blėdadarius pagan- 
dinti, tad nė nuostolių tiek daug nepridirbdavo, o dabar tokių priemonių 
nėra. Bet vis-gi reikėtų ūkininkams apie tai pranešti valdžiai, kuri surengtų 
tiems blėdadariams gaudymą (ablavą), tuom apsaugotų nuo blėdžių ir pa- 
gamintų dar gardžios šernų mėsos. Rumš. mok,“ (Dabartis, 1918, Nr. 165). 

Buvę sutinkami tose giriose šernai ir paskutiniuoju metu. 

Veliuonos vl. „Nematytas žvėris. Šiame kaime (Birbilų, J. El.) 
nesenai pasirodė niekeno nematytas žvėris šernas. Atbėgo iš šiaurės ir 
nubėgo Nemuno link. Iš kur jis čia atsirado, nežinia. Pagrandis“. („Liet. 
Ukininkas“, 1925. Nr. 51—52). 

Vilkijos vl, Tiškynės miške šernai buvę prisiveisę pokariniu metu 
(1921 m. gyvenusi tenai visa jų šeimyna). . 
Kėdainių apskr. 

Airiogalos vl, Pagyvėnio km. laukuose šernas knaisiojo bulves 
1926 m. rudenį; matę didelį šerną tuo metu ir vietiniame Paliepių girinin- 
kijos valdžios miške. 

„Kedainių urėdijos, Dotnuvos girininkijos Dotnuvos girioje, kuri ne- 
*aip jau labai nuskriausta faunos atžvilgiu, dažnai galima sutikti šie paukš- 
teliai ir žvėreliai: stirna, lapė, šeškus, kiškis, kiškis baltukas, tetervinas (dabar 
jau kiek lapių praretintas), virbė, slanka ir paskutiniu laiku (pamiškėmis) 
kiek dažniau kurapka. Taip pat dar retkarčiais sutinkama ir kiaunė girinė, 
kuri čia seniau, kaip pasakoja, buvo nevisai retas gyvulėlis. Be to, šią 
žiemą, čia pasirodė šernų būrelis (4 galvos), kuriems slapstytis šios girios 
tankynės yra gana patogios. Kiek pastebėjau, šernai mėgsta raustis se 
nuose eglynuose, kur jiems ir duosni voveraitė (jų čia yra, man rodos, 
daugiau negu kitose Lietuvos giriose) nepagaili nuleisti iš viršūnės bent 
keletą sėklelių. Taip pat mėgsta jie raustis ir balose. Šernai čion atsidan- 
gino, man rodos, iš Pernaravos girininkijos Šaravų miškų. Ten jie sutinkami 
gana dažnai, ypačiai rudeniop, kada jie būriais net po 14 galvų (tikras 
atsitikimas) išeina retkarčiais pabulviauti“ (J. Brazausko užrašas). 

Josvainių vl, Kaupų-Maciejūnų miškuose 1927 m. vienas vietos 
medžiotojas nušovė vieną šerną ir tris jauniklius šernus. 

Krakių vl. Didžiojo karo metu, 1914 m. rudenį Potranės vk. apy-- 
linkėse vietos ūkininkas buvęs sugavęs duobėje vieną senį ir keturis jau- 

niklius šernus; senį nušovęs, o jauniklius kiek paauginęs ir vėliau pasker- 
dęs (C. Bohušo užrašas). 

Pernaravos vl. 1929 m. rudenį šernas knaisiojo bulves Rugėnų km. 
laukuose. 

Surviliškio vl. Užupės km. apylinkėse šernas buvęs pastebėtas. 
1919 m.; tame pat vl. 1920 m. ir vėliau šernas knaisiodavęs naktimis bul- 
ves Olginavos vk. apylinkėse, bet, galop, jį pavykę patyko ir bendromis 
kaimynų pajėgomis nudėti. 2 

eimių vl. „Praeitą žiemą prasiveisė pas mus (Žeimiuose, J. El.) 
šernai ir vilkai. Kartą*pasirodė didelis šernas. Padaryta buvo medžioklė. 
Varovai šūkavo, rėkavo visą dieną, o medžiotojai laukė pasislėpę už kelmų. 
Bet žvėrys buvo gudresni ir nėjo į šaulių "pusę, bet į varovų, kur ir pa- 
taikė ant paties jų vado, urėdo padėjėjo. Didelis tai buvo gyvulys: apsi- 
putojęs, pasišiaušusiais šeriais, o didelės iltys atsuktos į ausis, kaip avino 
ragai. Ir pataikė ant žmogaus per kelis metrus. Tam iš baimės ir šautu- 
vas iš rankų iškrito. Šernas nubėgo į mišką, o urėdo padėjėjas — pas 
žmones, bet toli eiti negalėjo, nes iš baimės buvo sustingęs. Ir kunįgo 
šaukės ir daktaro, ligi vargšą namo atgabeno. Matyt, daugiau šernų ne- 
bemedžios. Szimon G“. (Nowiny, 1929 Nr. 31). 


Klaipėdos kraštas ir Prūsų Lietuva. 


„Mūsų apylinkės giriose (Viešvilės ir Baltupėnų) gyvena miškinė kiaulė» 
kuri dažnai atsilanko ir arčiau gyvenamųjų vietų. Medžiotojai konkuruoja 
viens su kitu, kam teks nudėti šis retas žvėrelis. Vienas, norėdamas prisi- 
vilioti ją, palikdavo pamiškėje bulvių ir mėsos, bet nieko nelaimėjo. Žvė- 
ris ateina tik tamsiomis naktimis, paliktąsias vaišes gardžiai suėda, o pagauti 
nesiduoda. Iš pėdsakų spėjama, kad esama dviejų miškinių kiaulių ir labai 
didelių“. (Liet. Zin., 1928. Nr. 33 (2647). 

„Netoli Išlūžės miške nesenai buvo pastebėtas šernas. Paprastai Klai- 
pėdos krašte šernų labai retai kas sutinka, ypačiai paskutiniais laikais, nes 
šioje nei kitose apylinkėse niekas nepastebėjo, todėl šis šerno pasirodymas 
skaitomas didele retenybe. Pajutęs šernas, kad jį nori sugauti, pasislėpė 
miške ir jau daugiau nepastebėtas, nors gana atidžiai ieškojo“. (Klaipėdos 
Garsas, 1927. Nr. 102, IX. 24). 

„Ramintų, šilyne ir miške pastarais metais pastebėta žvėrių padaugėji-- 
mas. Ypatingai daugiau matyti laukinių kiaulių. — Kadangi Vokiečių kaizeris 
jau dešimtis metų kaip nebeatvyksta medžioti, tai Ramintų žvėrims ramios. 
dienos“. (Klaipėdos Žinios, 1924. Nr. 138). 


Kretingos apskr. 


Skuodo vl. „Zvėrių atsirado. Karo metai daug padėjo įsiveisti miško 
žvėriams. Nūdien nebe didelė naujiena Lietyvoje vilkai, kurių pirm keliolikos. 
metų labai mažai tebuvo. Atsirado ir kitų žvėrių, dar retesnių. Štai netoli 
Skuodo miestelio (Kretingos apskr.) rugpiūčio 23 d. Bartuvos upės pakran- 
tėje, Steigiamojo „Seimo nario A. Šilgalio vienasėdyje pasirodė šernai. Pada- 
rius medžioklę, buvo užmuštas vienas 7 pūdų svarumo šernas, kitas sųžei- 
stas kažinkur dingo. Girdėti šiame krašte ir vilkų. esant“. (Lietuvos Balsas, 
1920? J. El. IX-8-9. Nr. 58), 

Mariampolės apskr. 


Gudelių II. vl. „1925 m. gruodžio mėn. Javoniškių miške nušovę 
du šernu, kurie buvę rudai juodos spalvos, dideli ir be vidurių svėrę po 
du centneriu. Vasaros metu jie tenai ūkininkams daug žalos pridarę: trin- 
davę javus, knisdavę bulves ir kartais pievas, apgrauždavę kopustus ir run- 
kelius“. (V. Karaliaus pasakojimas). 


Panevėžio apskr. 


Krekenavos vl. šernas ateidavęs paliai Preibę į Varnakalnio mišką 
tame pat vl. 1923 m. šernas buvęs užmuštas ties Grąščių km. (Gedymo 
miške). Metai truputį man abejotini, nes turiu kitą užrašą, kuriame pažymėta: 
1922 m. į Grąščių km. apylinkes buvę atkeliavę bent penki šernai, tiktai 
nežinia iš kur; du jų nušovę žiemos metu (sausio ar vasario mėn.): vieną 
Grąščių kaimo ganyklose, o kitą — Zavišio miške“. 

Kupiškio vl. 1925 m. šernas buvęs pastebėtas Slavinciškio girelėj 
Mirabelio dvaro miškuose. 

Miežiškų vl, šernai 1921 m. buvę pasirodę Miežiškų apylinkėse ir 
ties Kulbiais Gitėnų miške. Prieš Didįjį karą Gitėnų krumuose, Liesokuose 
maždaug kas met būdavę šernų; dabar Liesokų krūmus išskynė, o Opstei- 
nys (pieva bala) išdžiūvo, taigi ir šernų tenai nebegirdėti. 

„Siemet (1928 m.?) rugpiūčio mėn. pabaigoje Zalgirio miške netoli 
nuo Taruškų stoties šernas sudraskė vieną moterį. Sakoma, kad ji uogau- 
dama užėjo ant šerniukų lisdo ir tuo laiku atbėgo senis šernas ir ją čia pat 
sudraskė (?-J. El.) (A. Velykytės iš Bukaltiškių km užrašas). 

Najamiesčio vl, Kapynės km. apylinkėse, Akmeninių miške didelis 
tekis buvęs pastebėtas 1925 m. vasario mėn.; tame pat vl., Prievačkos miške 
šernas buvęs pastebėtas apie 1921 m.: tame pat vl., Pakalniškių miške šernas 
pokariniu metu taip pat buvęs pastebėtas. Savitiškio miške šernas buvęs 
pastebėtas 1924 m. žiemą. 

Panevėžio vl, Karšinaukos km. apylinkių miškuose esą šernų; 
tame pat vl., Karūžiškių km. laukuose pokariniu metu šernas buvęs atėjęs 
knistų bulvių; tame pat vl., Molainių km. ganyklose šernas buvęs atsiradęs 
prieš pat Didįjį karą; tame pat vl, Taruškų stoties apylinkėse 1927 m. va- 
sarą gyvenę šernai, kurie darkydavę daržus Apie 1924 m. Ulisės vienkie- 
miuose, prie Raguvės girios, rudens metu pasirodydavę daug šernų, kurie 
bulves išknisdavę. ' 

Piniavos vl, Žalgirio girininkijoj, Paliūniškio apylinkėse pas eigulį 
(Gaušrą dažnai (1928. IX) ateina į jo daržą šernas ir daug bulvių išknisa. 

Pumpenų vl, Mitabynės km. apylinkėse, Žaliosios girioje, šernas 
buvęs pastebėtas 1924 m. 

„Sernai. Kryklėnų (Biržų aps. ?]. El.) apylinkės žmonės nusiskundžia 
dėl šernų (laukinių kiaulių) šeimininkavimo. Šernai išvarto gubas ir kt 
Matyt, juos čia privilioja gražios girios B-jų“. (Panevėžio Balsas, 19290, 
1X, 12, Nr 37). . 

Pušaloto vl., Daglienų miške 1024—26 m. gyvenęs šernas, kuris 
dar paauglis atėjęs į tą mišką; 1926 m. pradžioje jį pašovęs vienas Jaku- 
bonių km. brakonjierius; to pat vl. pietinėje dalyje, Ašagų, Dragonių, Sniūrų 
miškuose 1928 m. dažnai galima pastebėti šernų. Kiti sako, kad gilesniuo- 

se Pušaloto miškuose šernai ir vaikus vedą; tame pat vl, Papiškių km. 
miške 1927 m. vasarą buvęs pastebėtas. o 

Raguvos vl. šernas 1924 m. buvęs pastebėtas Raguvėlės dv. miš- 
ke; tame pat vl. šernas retkarčiais sutinkamas Taurinės vk. apylinkių girioje. 

Ramygalos vl. „Man teko 1925 m. vasarą šienauti kokie keturi 
klm. už Ančiškių ms. valdžios miške. Miškas apaugęs įvairiais medžiais, 
didelis ir klaikus. Pagyvenęs tame miške keleta dienų, pastebėjau, kad 
jame bėsama nykstančių mūsų krašto gyvuliu — šernų. Pats jų nemačiau, 
bet iš nakties įjie palikdavo mūsų piaunamoj pievoj daug pėdsakų: sumin- 
džiodavo šieną, apklodavo jį savo išmatomis ir išknaisiodavo žemę. To 
miško eigulis pasakojo man. kad vokiečių okupacijos matu šernų tose vie- 
tose buvę žymiai daugiau. Bet vokiečiai, besisvečiuodami Lietuvoje, beveik 
visus šernus tenai iššaudę Ir dabar, sako, tos apylinkės gyventojai mė- 
gstą ateiti šernų pamedžiotų“. (M. Janionio užrašas). . 
| Tame pat vl. šernas buvęs pastebėtas 1924 m. ties Paberžių km. 
miškuose; tame pat vl, Gaisų dv. apylinkėse, Užslajos pelkėje pokarinin 
metu buvę radę visą šernų šeimyną. . 

Smilgių vl., Eimuliškio km. miške buvęs nušautas šernas; sutinkama 
esą jų tenai daugiau; tame pat miške matę didelį šerną 1924 m; tame pat 
vl., Mediniškių km. apylinkėse 1929 m. vasarą matę šerną su šerniuku Juod- 
girio miške. 

Subačiaus vl. 1924 m. vienas šernas buvęs nušautas liekne netoli 
Aščiagalių km.; tame pat vl, Baronselio miške 1927 m. buvęs užklydęs 
šernas, kuris daug bulvių išknisęs; tame pat vl., 1926 m. sausio mėn. šer- 
no pėdai buvę pastebėti Gitėnų miške, o iš tenai jo nueita į Karpės mišką; 
tame pat vl, sernų apsčiai gyvena skynimuose arti Grikienių vk.; tame pat 
vl., šernų buvę atsiradę 1928 m. Grundiškio km. apylinkėse, kuriose jie 
išknisę daug bulvių; tame pat vl., Liudvinavos km. apylinkėse šernas bu- 
vęs pastebėtas 1925 m.; tame pat val., Naujikų vk. apylinkėse šernas buvęs 
pastebėtas 1923 m.; Plakiškių km. apylinkėse (Bigailių km., Mindaugiškio 
dv, Vareikių km.) 1918 m. ir vėliau šernų tenai buvę daug; tame pat vl, 

erniškių vk. apylinkėse 1921 m. vienas šernas buvęs nušautas, 1924 m. 
tiktai pastebėtas, o 1925 m. rudeniop visu būriu jie buvę pradėję lankytis 
į eigulio Bikmano laukus; tame pat vl. šernų esą arti Vareikių km. miške, 

Seduvos vl. šernai gyvena Radirlonių miške „Ąžuolyne“, 

Simonių vl., Simonių girioje šernų buvę 1925 m. 

„Vaikščiojo šernas Simonių girioje ir 1927 m. gruodžio mėn. pra- 
džioje. Kai kurie medžiotojai sekė jo pėdomis norėdami jį pasivyti, bet “ 
tai jiems nepavyko, nes šernas perplaukęs Sventąją upę ir nuėjęs link De- 
beikių. Sako, kad jį debeikiečiai nušovę; buvę 6—7 centneriai mėsos“. (J. 
Uldukio užrašas). „Laukinės kiaulės. Simonių girioj šią žiemą pastebėta 
stambūs šernai.“ (Panevėžio Balsas, 1928 Nr. 7 [207]). Tame pat vl., Ertėjų 
(Stukų) km. -ukininkai 1926 m. rudenį dažnai nusiskųsdavę, kad jiems šer- 
nas daug bulvių išknisdavęs; tame pat vl., 1928 m. Puroniškio vk. ir kitų 
aplinkinių kaimų ūkininkams šernas išknisdavo bulves. 

Troškūnų vl., Troškūnų miške 1923 m vasarą miško sargas nu- 
šovęs šerną (jų ir dabar tenai esą). 1927 m. vasarą Troškūnų apylinkės 
miškuose slankiodavo šernai, o 1928 m. sausio ar vasari šn. tai at 

apie Troškūnus šernas buvęs nušautas. „Šimonių miškų urėdas Snarskis 
ir jo padėjėjas Janulis Troškūnų girininkijos miške, netoli Guobijos vk., 
1927 m. Advente užtiko keturis šernus, iš kurių juodą ir deglą nušovė, o 
kitu du pabėgo“. (J. Karkos užrašas). 

aliojoj girioj yra vietų, beveik pačiam vidury, kur pasitaiko šernų 
sutikti: 1927 m. rudenį šernai įprato į vieno eigulio, gyvenančio ant kalne- 
lio, laukus, kuriuose buvo pasėtos avižos. Žmogus, norėdamas išvengti 
jų daromų žalų, pastatė avižose baidyklę. Tada jie pradėjo lankytis į dar- 
žinę, kurioje buvo sukrautas vąsarojus ir šienas. Bet jis jų iš tenai nebe- 
vaikė, nes manė naują daržinę statytis ir viską perkrauti. Tam pačiam ei- 
guliui šernai ir bulves išknaisiodavę“. (O. Karvelytės užrašas). „Žmonės 
pasakoja, kad Žaliojoj girioj yra šernų. Ir aš, važiuodama per Žaliąją girią į 
Panevėžį, mačiau laukuose pristatytų baidyklių. Tėvelis papasakojo, kad 
tas baidykles stato nuo šernų apsiginti. Pas mus tas baidykles vadina 
seniais“. (O. Tamošauskaitės užrašas). į 


Raseinių apskr. 


Betygalos vl. šernas sutinkamas Pamukio—Būdų apylinkės miškuose. 
Šilavos vl. „Grigalaičių apylinkės tūlo dvarininko suruoštoj medžio- 
kiėj nušautas retas mūsų krašte žvėris-šernas“. (Lietuva, 1923. Nr 288 (1405)). 


Rokiškio apskr. 
Skapiškio vl. 1923 m. du šernu buvo nušauti Tūros miške. 


Seinų apskr. 

Kapčiamiesčio giriose dažnai pasitaiko matyti šernų, kurie atbėga 

čionai žiemos ir rudens metu iš Gardino šalies girių (per karą jų buvę daug 
rivisę). 

2 Ai vl. miškuose šernai pokariniu metu retkarčiais pasirodą 

(prieš Didįjį kara jų buvę tenai daug). 

„Šiomis dienomis demarkacijos palinijy, Seinų apskr. mūsų sargybinis 
pastebėjo pamiškėje ginkluotą plečkaitininką, kuriam davė ženklą sustoti. 
Plečkaitininkas į tą reikalavimą atsakė keliais šūviais ir pradėjo bėgti. Sar- 
gybinis taip pat kelis kartus iššovė, bet plečkaitininkui vis dėlto pavyko 
nepaliestam pasprukti. Susišaudymo auka buvo kita — tai milžiniškas, 
12,5 pūdų šernas, kuris atsitiktinai krito nuo mūsų sargybinio kulkos. Ser- 
nas labai senas ir tokio didumo retai kada pasitaiko, Mūsų atvaizde, jis, 
pargabentas į Kauną, laukia „operacijos“. Serno kumpiai labai skanūs“. 
(Sekmadienis, 1929. I. 6. Nr. 1). 


Šiaulių apskr. 2 
Lygumų vl, karo metu jų buvę daug atsiradę Ruopo miškuose. 
Pakruojaus“vl. 1921 m. Telišonių km. apylinkėse šernai buvę pra- 
dėję rodytis iš gretimos Ropo girios. 
Tauragės apskr. 
Eržvilko vl., Paviščiovio apylinkėse šernas buvęs pastebėtas 1925 


m. vasario mėn. 
Tyrelių miške 1924 m. buvusi įsiveisusi visa šernų šeimyna. 

Vainuto vl. Vizbarų ganyklose šernai buvę pasirodę 1918 m. 

Zygaičių vl., Trumpiškių glrininkijos miškuose pokariniu metu su- 
tinkama šernų (1925 m. rudėnį tenai nušovę tris šernus). 

Trakų apskr. 

Kaišedorių vl, Kaišedorių apylinkės miškuose vokiečių okupa- 
cijos metu šernų buvę daug privisę, dabar mažai belikę. Tame pat vl. ir toje 
pačioje girioje, Vladikiškio miške, šernas buvęs;sutinkamas 1925 m.; tame pat 
vl., Triliškių, Stonavos miškuose 1925 m. šernas buvęs sutinkamas su jaunikliais. 

iežmarių vl, Ziežmarių apylinkėje šernas buvęs pastebėtas Ro- 
meravos miške 1921 m, rudenį; tame pat vl., Strašūnų miške šernas buvęs 
pastebėtas 1926 m. rugsėjo mėn. „Po didžiojo karo čia Blodykiškio ir Bač- 
konių miškuose pradėjo veistis šernai. Paskutiniu laiku žmonėms gyventi 
neduoda. Naktimis pulkais laksto ir daro nuostolius, ypač bulvės nukenčia. 
Kartą pora drąsuolių, basliais ir šakėmis apsiginklavę, nuėjo pamiškėn bul- 
vių saugoti, girdi, pagąsdinsią. Bet kai pamatė atūžiančių apie 15 galvų, 
patys nusigandę ir, užleisdami bulves, į medžius sulipo. Javuose pristatyta 
daugybė baidyklių, bet šernai ne žvirbliai, jų visai nebijo. Žmonės susirū- 
pinę, kaip nuo tų piktadarių apsisaugoti. Rečioniškis“. (Lietuva, 1926. Nr. 
174 (2263)). 
J Utenos apskr. 

Tauragnų vl, Minčios girininkijos miške 1927 m. buvęs apsigyve- 
nęs šernas, kuris knisdavęs bulves ir mindžiodavęs rugius. Mėginę tą šerną 
nušauti, bet nepavykę. 


Vilkmergės apskr. 


Deltuvos vl., Barančiznos km. apylinkių miške šernas buvęs pa- 
stebėtas 1925 m.; matyti, buvo atėjęs iš didesnių miškų. Vėliau išėjęs jisai 
į anapus Šventosios bėsančius didesnius miškus; tame pat vl. pokariniu 
metu šernų buvę galima užtikti Levanpolio dv. apylinkių miškuose. į 

Pagirių vl, Zižmių dv. apylinkėse šernas kartais sutinkamas ties 
Jadvisynės mišku. 

Siesikų vl. nušovę 1919 m. du šernu netoli Jurgelionių km; tame 
pat vl. šernas sutinkamas. Gružų miškuose (1926 m. rudenį pastebėtas); tame 
pat vl., Butkiškio apylinkėje šernas buvęs nušautas 1927 m. birželio mėn. 

„Didžiojo karo metu buvo atsiradę daugybė šernų (Pauslojo miške, 
Ramigalos girininkijoje ir susiduriančiame Girelės miške, Siesikų  girininki- 
joj). Tuo metu buvo miškuose "ir palaukėse išknaisioti, išversti visi kalneliai, 
išgadintos visos pievos. Bulvės reikėdavo naktį saugoti, nes kur užeidavo 
šernų pulkas — nieko nebelikdavo. Būdavo, nueini į mišką, visada pama- 
tysi šerną (vieną ar daugiau). Vokiečiams iš Lietuvos pasitraukus, atsirado 
daug, taip sakant, „medžiotojų“, kurie per dienų dienas su didžiausiu triuk- 
šmu vaikydavo po miškus šernus ir kitus žvėrelius (stirnas, buvo atsikrau- 
stę ir briedžių). Taip ir išvaikė. 1927 m. dar vienas nemažas šernas tame 
miške gyveno (žiemą būdavo matoma pėdai). Dabar jau nebematyti“. (A. 
Railos užrašas). i A 

Sešuolių vl., Šešuolių girioje šernai buvę sutinkami 1925 m.; jų 
tenai didesnis skaičius gyvenęs. 

Okupuotoje Lietuvoje „Kalendarz Mysliwski Na 1929 Rok“ nurody- 
mais (56—56 p.) šernų buvę Valstybinių Miškų Direkcijos (Dyrekcji Las6w 
panstwowych (plote) na (terenie): Vilniaus 500; imant vaivadystėmis (Woje- 
wėdztwo) šernų buvę: Balstogės — 1038, Pagirio — 826, Naugardėlio 282, 
Vilniaus—165. Pravartu būtų, kad ir pas mumis kas nors, pav., kad ir T. 
M. ir Z. Dr-ja pasirūpintų išleisti visai Lietuvai tokį pat kalendorių, kaip čio- 
nai suminėtasai lenkų „Kalendarz. Myšliwski“, kuriame ne tiktai paduotos 
tikslios kiekvienam stambesniam medžiojamam žvėriui žinios, bet ir kiek- 
vienam jų atskirame žemėlapyje sužymėtos. 2 

* * 

Geografinių vietovardžių, kuriose minimas šerno pavadinimas, nugir- 
dau tiktai keletą, bet manau, kad plačiau pasiteiravus, jų susirinktų daugiau. 

erna kalnis, kalnas, Bladikiškio dv., Kaišedorių vl., Tr. 

Šernelis, Vienkiemis, Vaijuvos vl., Šl. 

Šerninė, kaimas, Gudelių I-jų vl., Mr. 

Šerniškis, vienkiemis, Subačiaus vl, Pn. „Seniau tose vietose bū- 
davę šernų“. 

ernupis, vienkiemis, Šimonių vl., Pn. 
ernupis, upelis, Šernupio vk, Šimonių vl, Pn. „Ties tuo upe- 
liu seniau daug šernų būdavę“. | 

Šernupis, kaimas, Užpalių vl., Ut. 

Akmens anglių atsiradimas ir jų cheminė struktura. 
(Iš disertacijos įvado). 
Dr. V. Jasaitis, 
Kaunas, 

Akmens anglys ir dar labiau rudieji anglys, nors yra labai gausingi 
anglies elementu, nėra grynas elementas, bet tik anglies elemento junginiai 
su kitais elementais. Tuo veikiai galima įsitikinti akmens anglis bandant 
įvairiais tirpintojais. Tirpindami akmens anglis įvairiuose tirpintojuose, jei 
jie savy turėtų gryno anglies elemento, galėtume jį išskirti. Bet to niekuo- 
met negaunama. Tuo būdu visuomet gaunami tik daugiau ar mažiau 
anglies elementu gausingi junginiai su vandeniliu ir deguonim. 

Senesniais laikais mokslininkai neturėjo vienodos pažiūros apie akmens 
anglių atsiradimą. Prancūzų mokslininkai W ebster'is ir Boutigny 
manė, kad akmens anglys atsirado iš sukietėjusių žibalo produktų. 16-jo 
ir 17-jo šimtmečio geologai manė, kad anglys yra pasidarusios iš požeminių 
augalų embrionų likučių. Dar ir 19-me šimtmety vienas Amerikos geologas 
rimtai įrodinėjo, kad akmens anglys atsiradę iš sukietėjusio ir savaip susi- 
tvarkusio požemių vandens. Tik vėliau, bręstant chemijos ir geologijos 
mokslams, buvo visai įtikinamai įrodyta, jog akmens anglys yra atsiradę iš 
augalų ir kartais iš gyvulių likučių. Jau mūsų šimtmety vienas įžymiausių 
kuro medžiagų chemikas Friedrichas Bergius! savo habilitacijos 

1 Dr. Fr. Bergius, Die Anwendung hoher Drucke bei chemischen Vorgingen 
und eine Nachbildung des Enstehungsprozesses der Steinkohle. 1913. 

darbe atliko visą eilę laboratorijos bandymų ir įrodė, jog anglys atsiranda 
ir iš dabartinių augalų medienos. Jau ir seniau buvo pastebėta, kad tem- 
peratūros kilimas ne tik pagreitina reakcijos vyksmą, bet labai paveikia ir 
reakcijos eigą tąja prasme, kad laboratorijos bandymų anglėjimo produktai 
žymiai skiriasi nuo naturalių produktų. Kasdienos aplinkumoj ir kiek 
aukštesnioj temperatūroj angiys yra relativiai stabilios, aukštoj temperatūroj 
jos suskyla į koksą ir įvairius anglies vandenilio junginius. Jeigu norima 
laboratorijoj naudoti aukštą temperatūrą reakcijos greitumui paskubinti, tai 
reikia labai saugotis naudoti tą temperatūrą, kurioj naturalios anglys nėra 
stabilios ir pastovios. Bergius jau savo bandymų pradžioj pastebėjo, kad 
anglėjimo (Inkohlung) procesas eina palaisvindamas šilumą (ekzotermiškai). 
Kad išvengtų perkaitinimo, Bergius rado kelią, kuriuo buvo išvengta reak- 
cijos šilumos temperatūros didėjimas. Anglėjimo procesai buvo atlikti ana- 
logiškai su naturaliomis sąlygomis palyginamai dideliame vandens kieky. 
Vanduo dėliai savo šilumos laidumo ir didelio šilumos talpumo sutrukdo 
skylančių molekulių persikaitinimą. Vanduo į save paima ir nuleidžia reak- 
cijos šilumą ir dėliai to reaguojančioje masėje vyrauja lygiai pastovi, leng: 
vai išmatuojama temperatūra. Bergius parinko tokią temperatūrą, kurios 
užteko reakcijos greitumui padidinti, bet kuri vis dėlto dar neperžengė 
reaguojančios substancijos stabiliteto ribų. Sakytiems bandymams buvo 
panaudota durpės, medis ir gryna celulozė, ir iš jų pasisekė gauti anglys, 
kurių sudėtis atatiko naturalioms anglims. Vykstant šiam anglėjimo proce- 
sui kaip ir naturaliomis sąlygomis, išsiskyrė dujos, kurias vyriausiai sudarė 
A (COs) ir metanas (CH,). Sakytais bandymais Bergiaus gautos 
dirbtinės anglys artutinai turėjo šią cheminę bruto sudėtį — C,Hi;O:, bet 
tai, suprantama, nieko tikriau nepasako apie faktiną atomų susigrupavimą 
anglies molekulėj. 

-Iš savo ilgų studijų kitas įžymus vokiečių mokslininkas prof. H. P 0- 
toniė savo knygoje „Akmens anglys“ (Die Steinkohle) priėjo išvadą, 
kad visa eilė kuro medžiagų — kaip, antai, durpės, rudosios anglys ir 
akmens anglys yra atsiradusios palaipsniu ėjusiu anglėjimo procesu 
iš buvusių organinių medžiagų, ir jos tarpu savęs skiriasi tik suanglėjimo 
laipsniu. Yra žinoma visa eilė perėjimų nuo durpių per antracitą iki grafi- 
to, tai yra iki gryno anglies elemento. Antracite randamas jau tik mažu 
kiekiu vandenilis ir azotas. Reiškia, einant auglėjimo procesui, vandenilio, 
deguonies ir azoto kiekiai eina mažyn. Tai aiškiai vaizduoja žemiau pa- 
duodama kuro medžiagų cheminio sąstato lentelė: 


Elementų kiekio "jį. 


Ė Anglies Vandenilio Deguonies Azoto 
Sausas medis „|. . 50— 5276 6 o 440/, 0,3?/ų 
Sausos durpės . „ „ 50— 58, 5 — 55, 30—40, 1—15, 
Sausos rudosios angl. 55— 75, 5 — „ 717—30, 05—15, 
Sausos akmens angl. 74— 05, 4 — 55, 5=-=--155/>1L5-—= 17235 
Antracitas . „. „ 00— 06, 2—3 „2— 3, 01-05, 
Grantas SS ai 100 „ „— — -- 


„Anglėjimo procesas žymiai priklauso nuo laiko. Juo senesnės anglys, 
tuo jos gausingesnės anglies elementu. Deguonies kiekiai, pradedant nuo 

medienos ir baigiant antracitu, sparčiai eina mažyn, eina mažyn taip pat ir 
„ vandenilis. Kiekviena durpių rūšis, jei prie jos“ neprieis deguonies, per 
ilgą laiką ir be šilumos veikimo virs akmens anglimis. Šiluma anglėjimo 
procesą tik paskubina, bet nėra būtina sąlyga. Tą pat galima pasakyti ir 
apie spaudimą. Kaip anglėjimo procesas eina be didesnės šilumos ir di- 
desnio spaudimo, galima geriausiai stebėti durpių kloduose. 

Paskutiniu metu akmens anglių kilmė iš augalų liekanų pilnai įrodyta. 
Taip pat ir akmens anglis sudaranti masė suskirstyta į keletą skirtingų 
medžiagų, bet apie cheminę tų medžiagų strukturą mokslas kol kas neturi 
vieningos įrodytos nuomonės. Taja linkme dirbę Fr. Fischer'is, H. 
Schrader'is ir jų mokinių eilė yra patiekę visą eilę rimtų įrodymų, kad 
anglis sudaranti pagrindinė medžiaga turi aromatinę struktūrą. Jie yra 
įrodę, kad anglis ir ridosios akmens anglys veikiausiai yra pasidarusios 
iš augalų lignino. Jaunų augalų celes sudaro beveik gryna celulozė.  Se- 
nesnių augalų mediena yra jau sustiprinta įvairiomis priemaišomis, kur 
celulozė sudaro jau tik 50 — 609/,. Cel ulozę galima išskirti nuo priemaišų 
verdant medieną chloro, bromo vandeny ir visoje eilėje kitų tirpintojų. 
Sie tirpintojai, suskaldydami kitas medienos medžiagas, jas ištirpina, 0 ce- 
lulozė lieka beveik visai nepaliesta. Klasonas yra panašiu būdu išanaliza- 
vęs pušų medieną ir joje radęs 530/, celulozės, 299/, lignino, 10 — 140/, 
medžių gumos ir 4*/, smalos. Ligniną jis laiko didelio molekulerinio svorio 
produkto mišiniu, kurs yra pasidaręs kondensacijos būdu iš koniferilio ir 
oksikoniferilio alkoholių. Jo molekulių branduolį sudaro kondensuoti ben- 
zolo ratai, kurie savy turi acetilio grupes. Klasono manymu, ligninas turi 
tokią — C,„H,O; bruto formulę. Yra lengva pastebėti, kad augalų lieka- 
nomš virstant durpėmis, tam tikrų bakterijų veikimu celulozė esti pirmiau- 
siai sunaikinama. Ji suskyla į anglirūkštę (CO,), metaną (CH;) ir vandenį; 
bet dar einant tam procesui, iš celulozės atsiranda vandeny tirpštančios 
organinės rūgštys, kaip skruzdžių rūgštis (HCOOH), atsto rūgštis (CH, 
COOH), pieno rūgštis (CH, CH. OH. COOH). Šios rūgštys, nuolatos 
keičiantis vandeniui, esti jo ištirpinamos ir nuvedamos į gilesnius žemės 
sluoksnius. Todėl pamažu durpėjančioje masėje turi atatinkamai su dur- 
pių senumu daugėti lignino kiekis. Tai galima nustatyti iš padaugėjimo 
metoksilio grupės kiekio (nes metoksilio kiekis yra charakteringas ligninui 
ir jo nustatymas yra pigiai atliekamas). Tose pat durpėse privalo atatinka- 
mai eiti mažyn celulozė ir jos pasikeitimo produktai. Tą pat galima pasa- 
kyti ir apie pūvančią medieną. Daugelio tyrinėtojų jau yra įrodyta, kad 
durpės, palyginamai, turi dar daug metoksilio, rudosios anglys jau mažiau, 
o akmens anglys jau jo visai neturi. Iš pradžių durpėjančioje masėje me- 
toksilio kiekiai eina didyn, o vėliau mažyn, ir durpėms virtus akmens 
anglimis visai pranyksta. Celulozė ir jos skilimo produktai tuo pat laiku 
nuolatos eina žemyn. Tai galima nustatyti iš mažyn einančio tirpstančio 
kiekio koncentruotoj druskos rūgšty, nes celulozė joje gan lengvai tirpsta. 
Vėliau, neutralus Jigninas, atskylant iš jo acetilio grupei, virsta į fenolius 
panašiu junginiu, kuris lengvai tirpsta šarmuose. Šis junginys vadinamas 
humino rūgštimi. Apie jo cheminę struktūrą dar labai maža kas žinoma, 
Daugelis požymių leidžia matyti, kad humino rūgštis turi aromatinę, iš ke- 
leto benzolio ratų kondensuotą struktūrą. Jos cheminė bruto formulė — 


V. Jasaitis: Akmens anglių atsiradimas ir jų cheminė struktūra, 23 


yra C,H.„O,. Humino rugšties produktai tirpsta stipriam natrio hidro- 
ksido skiediny. Iš sakyto tirpinio ją galima nusodinti mineralinių rūgščių 
pagalba.  Neišdžiovinta karštam vandeny ji duoda koloidalius tirpalus, 
džiovinama virsta amorfe, stipriai sutvirtėjusia mase, kuri turi tamsiai rudą, 
o kartais net ir juosvą spalvą. Kaitinama, ji neturi, kaip kitos organinės 
rūgštys, tirpimo taško, bet kiek aukštesnėj temperatūroj jau atskelia angli- 
rūgštę, o vėliau anglėdama visai suyra. Sausai destiluojama ji duoda visai 
mažai dervos produktų. Yra jau nustatyta, kad humino rūgštis durpėjančiai 
masei virstant anglim, vaidina svarbią rolę. Anglėjimo procesui einant to- 
liau, humino rūgštis, ar atskeldama vandenį, ar oksiduodamosi virsta šar- 
muose ir rūgštyse netirpstančiu huminu. Huminas, anglėdamas aplinkos 
žemoj temperatūroj atskelia iš savęs vandenį, anglirūgštę, metaną ir kitus 
produktus, ir virsta rudosiomis ir akmens anglimis. Per šią visą. eilę 
anglėjimo procesų lingnino aromatinė struktūra išlieka nepasikeitus, todėl 
ji ir palieka ligninui virtus akmens anglimis. Šią pažiūrą paremia ir tai, 
kad celulozė, ją oksiduojant, duoda junginius, kurie turi vien tik metano 
eilės struktūrą, o ligninas, rudosios ir akmens anglys vyriausiai duoda 
aromatinės struktūros produktus. Tą pat sako ir mano disertacijos darbas, 
būtent — jaunas rudąsias anglis, kuriose dar žymu celulozės liekanų, vei- 
kiant 3700 C temperatūroje su 180 atmosferų spaudimo vandeniliui gauna- 
ma dar žymus procentas (309;,) skystų junginių, kurie turi metano eilės 
struktūrą, — senesniose rudose anglyse tas nuošimtis eina mažyn, o akmens 
anglys beveik išimtinai duoda tik aromatinės struktūros junginius. 

Suprantama, kai kuomet kalbama apie anglių aromatinę struktūrą, 
kalbama apie pagrindinę anglių masę, bet ne apie vieningą anglies mine- 
ralą. Nes ir rudųjų, ir akmens anglių yra keliolika rūšių. Jos nuo viena 
kitos skiriasi gausingomis įvairiomis priemaišomis, savo amžium, tizinėmis 
savybėmis, o kartais net kilme. Net vienose ir tose pat kasyklose iškasa- 
ma keletos rūšių anglių. Bet vis dėlto joms visoms bendra yra jų kilmė iš 
organinių liekanų, jų gausingumas anglies elementu ir jų kilimas panašiu 
anglėjimo procesu. 

Vitaminų tyrinėjimas — premijuotas mokslas. 
Senesnių ir naujausių žinių žiupsnelis šiąja proga. 
Pr. Dovydaitis, 
Kaunas, Universitetas. 

Praeitojo šimtmečio didžių fiziologų darbai buvo nustatę, kad žmo- 
gaus ir gyvulio gyvybei palaikyt būtinos trys maistinių reikmenų grupės: 
baltimai, riebalai ir anglihidratai (krakmolas, miltai ir cukrus). Kaipo sa- 
vaime suprantamas daiktas, prie jų prisideda dar vanduo ir druska. 

Iki prieš 20 metų taip buvo ir manyta ir visuose vadovėliuose skel- 
biama, kad rnaitinantis šiomis trejetu maisto grupių pakanka gyvybei ir 
sveikatai palaikyt. Tačiau tokio manymo būta klaidingo, o jo klaidin- 
gumą parodė vitaminų aptikimas. 

: Apie vitaminus iki šiol yra parašyta apie 400 darbų ir kiekvienas jų 
mūsų žinias vis pastūmėja daugiau ar mažiau priekyn. Nobelio Institutas, 
iš visų šios srities tyrinėtojų premijuodamas Eijkman'ą (Utrechto un-to 

emeritą) ir Hop kin s'ą (Cambridge'o un-to chemiką) tuo pripažino, kad ypačiai 
šių dviejų tyrinėtojų darbai praskynė svarbiausius kelius vitaminams aptikti. 

Prieš Eijkman'ą ir Hopkins'ą berods jau 1881 m. jaunas Baselio fizio- 
logas Lunin'as buvo aptikęs, kad gyvuliai, šeriami pieno, riebalų ir žalio 
cukraus mišiniu gali išgyvent daugiausia vieną mėnesį laiko. Tie jo bandy- 
mai paliko nesuprasti ir nepaboti. 

Tiktai Hopkins 1906 m. mintį apie vitaminus aiškiai išreiškė šiais žo- 
džiais: „Nėjoks gyvulys negali gyvent vienų baltimų, riebalų ir anglihidratų mi- | 
šiniu, net ir rūpestingai pridėliojant į tą mišinį reikalingų anorganinių druskų. 
Gyvulių kūnas yra taip sutaisytas, kad jis gyvuoja arba nuo augalinių arba 
nuo gyvulinių audinių, o juose, be baltimų, anglihidratų ir riebalų, esti dar ir 
kitų medžiagų daugybė. Si sritis dar visai neištyrinėta, bet tiek yra tikra, jog 
kiekvienoj dijetoj esti daug minimalių medžiagų, kurių kūnas yra reikalingas. 
Tūlos ligos, pav., rachičio ir ypačiai skorbuto priežastį jau nuo seniai ži- 
nome esant dijetos faktorių, bet nors šias ligas mes įgalime pagydyt va- 
duodamiesi patyrimu, tačiau tikrosios maitinimosi klaidos dar ir iki šiol 
„ visai neaiškios. Jos tikrai liečia tas minimalines medžiagas, apie kurias aš 
kalbu.  Skorbutas ir rachitis (angliška liga) yra tokios sunkios ligos, jog 
jos savaime verčia mus domėtis; bet ir daug kitų maitinimosi klaidų griau- 
ja žmonių sveikatą labai žymiu laipsniu, ir kai kurios tų klaidų eina iš iki 
šiol nepaisytų maitinimosi faktorių“. 

Siuos pranašingus savo žodžius Hopkins 1912 m..galėjo patvirtinti 
eksperimetu. Jaunas žiurkes maitinant gryniausiu baltimų, riebalų ir 
anglihidratų mišiniu, jų augimas veikiai pasiliaudavo, jų svoris nėjo didyn 
ir jos veikiai nugaišdavo. Pridėjus 30 lašų šviežio pieno — arba net 
alkoholinio pieno ekstrakto — kalbamieji žalingi reiškiniai būdavo paša- 
linami ir žiurkės plėtodavosi normaliu būdu. Iš to Hopkins padarė išve- 
dimą, kad piene, šalia žinomų maistingų medžiagų, dar esti ir iki šiol ne- 
žinotų papildomųjų medžiagų, be kurių nėra sveikatingumo, gyvenimo ir 
augimo. Jis šias medžiagas pavadino akcesoriniais masto fakto- 
riais, arba papildomomis medžiagomis. 

Jau prieš Hopkins'ą dabartinis Breslavo klinicistas Stepp'as buvo 
„ įrodęs, „kad pelės, maitinamos piene iškepta balta duona, gerai augo, o žū- 
davo po mėnesio laiko, jei iš tos duonos biidavo alkoholiu išimamos kai 
kurios medžiagos. Šių medžiagų vėl pridėjus į ekstraguotą duona, ji vėl 
virsdavo geru maistu. Iš čia Stepp'as padarė išvedimą, kad gyvybėi ir 
sveikatai būtinos papildomosios medžiagos esančios riebalų rūšies (lipoidai). 

1913 m. Hopkins Internaciniame Medikų Kongrese Londone skaitė 
apie tolesnius savo bandymus su gyvuliais, iš kurių (bandymų) neabejoja- 
mai ėjo, kad tik grynomis maistinėmis medžiagomis nega- 
lima jų išlaikyt gyvų ir sveikų, bet kad tam yra dar būtina 
pridėt padildomųjų medžiagų, kurias 1912 m. Londono tyrinėtojas K. 
Fun k'as buvo pavadinęs vitaminais. 

Siokiu jų pavadinimu, kuris ir šiandien yra išsilaikęs, buvo nuo 
Hopkins'o darbų nutiestas tiltas į darbus kito laureato Eijkman'o. Šis 
1889 — 1806 m. Javoj gyvenęs olandų tyrinėtojas padarė pagrindingą 
aptikimą, jog vištas ir balandžius lesinant nugrūstais, vad. poliruotais 
ryžiais galima joms sukelti tą pačią ligą, kuri Rytinės Azijos kraštuose 

gramo vieną milioninę vitamino dalį. Šis vitaminas turi tik 6 grynanglio 
atomus ir palyginamai yra nepainios struktūros, taip jog jo cheminės su- 
dėties išaiškinimas ir jo dirbtinis pagaminimas yra tik laiko klausimas. 

Trejetas kitų ligų, gaunamų dėliai vitaminų trukumo, yra tai akies 
įdžiuvimas, skorbutas ir rachitis. 

Akies įdžiūvimas (kseroitalmija) pirmiausia reiškiasi rišamo- 
sios ir raginės odelės įdžiūvimu, o po to eina akies pūliavimas ir apaki- 
mas; tatai įvyksta dėliai trukumo tojo vitamino, kuris pirmiausia randamas 
šviežiose daržovėse, o paskui taip pat piene, svieste ir kepenų syvuose. 

Kitas vitaminas, kuris taip pat randamas šviežiose daržovėse ir šviežiame 
piene, ir ypačiai taip pat žaliuose vaisiuose, sukliudo skorbutu susirgimą. 

i liga pirmiau ypač yra buvusi baisi jūreiviams, kadangi laivuose jie mai- 
tindavosi tik maistų konservais. Šiandien šiąja liga kai kuomet suserga 
restoranų lankytojai, valgantieji tik virtus valgius.  Skorbutas pasireiškia 
kraujavimu odoje, gleivinėse plėvėse ir burnos gleiviaplėvių bei dantų sme- 
genų uždegimu. Ši liga pagydoma gausiai geriant apelsinų ir citrinų sunkos. 

Ypatinga skorbuto forma yra vadinamoji Barlow'o liga, kuria pir- 
miau dažnai susirgdavo žiudomieji kūdikiai, maitinamieji tik išvirintu pienu. 
Tokių kūdikių susirgdavo kaulų smegenys ir jie veikiai mirdavo. Moder- 
nose vaikų klinikose jau ir žindomieji kūdikiai kas dien gauna po stiklinę apel- 
sinų sunkos. Šiu“ būdu padidinamas jų atsparumas ir užkrečiamoms ligoms. 

Rachitis,arbaangliška liga, atsiranda stingant to vitamino, kurį prof. 
Windaus nesenai pagamino dirbtiniu būdu ir kuris prekyboje gaunamas. 
„Vigantolio“, vardu. Jis pagaminamas iš kai kurių riebalinių  substancij 
pašvitinant jas saulės arba dirbtinos aukštumų saulės spinduliais, o gamtoj 
randamas pirmiausia kepenų syvuose, taip pat žaliame piene ir svieste. 
Rachičio ligos išgydymas ir nuo jos apsaugojimas, pridedant į maistą šio 
vitamino naturaliniu ar dirbtiniu jo pavidalu, yra vienas didžiausių šių die- 
nų Mokslinės medicinos laimėjimų. 

Taigi, pažinome ketvertą vitaminų, kurie pažymimi raidėmis A B C ir 
D. Vitaminas A veikia prieš akies įdžiūvimą, B — prieš beri-beri, C — 

prieš skorbutą ir D — prieš rachitį. Prie jų prisideda dar ir penktasis 
nesenai aptiktas vitaminas E, kurį Amerikos tyrinėtojai Evans ir 
Burr'as aptiko daržovėse, javuose ir ganyklose besiganančių karvių piene. 
Sio vitamino trukumas maiste esti vyriškos ir moteriškos lyties gyvūnų 
nevaisingumo priežastimi, ir todėl jis pavadintas visybos vitaminu, 
arba „antisteriliniu“ vitaminu. Jis, ne taip kaip visi kiti vitaminai, ir kaiti- 
namas nenustoja savo veiklumo. Oksigenas jo nesuardo nei alkoholiniame 
nei rūgštame tirpale Daugiau apie jo sudėtį tuo tarpu dar nieko nežinoma. 

Kad šis vitaminas veikia žiurkių lytinius organus ir priūdrojimo eigą, 
tatai sakytieji tyrinėtojai įrodė eksperimentiniu būdu; bet kuriuo būdu tas 
veikimas pasireiškia, tai gal parodys tik tolesni tyrinėjimai. Manoma, kad 
jis reguliuoja geležies apykaitą organizme. Ar antisterilinis vitaminas 
vaidina vaidmenį ir žmogaus visybos fiziologijoj, tuo tarpu dar nežinoma. 

Eijkman'o ir Hopkins'o į geras vėžes įstatytas vitaminų reikš- 
mės tyrinėjimas eina ir tolyn. Paskiausiu laiku aptikta, jog vitaminais duo 
- dasi pagydomos ir tokios ligos, kaip kraujo plūdimas (hemotilija) 
ir pragaištingojl kraujo stoka (anemija). 

Hemotilja tai yra tokia paveldima liga, kuomet žmogaus 

kraujas neįstengia sukrekėti. Todėl atsiradus nors menkiausiai žaizdeliai, 
sakysim, dantų smegenyse, kraujas teka be paliovos.  Nepasiliaudamas per 
dienų dienas tokiam žmogui kraujas teka ir šiaip nuo mažiausio įsidrėski- 
mo. O kraujo netekti yra labai žalinga. Todėl šią ligą paveldėjusieji re- 
tai sulaukia ilgo amžiaus. O moteriškos lyties individai miršta tuoj po - 
pirmųjų mėnesinių, kadangi prasidėjęs kraujo plūdimas nepasiliauja ir tuo 
būdu nuteka visas kraujas. Nutekejusį kraują mėginama atpildyt įpylus 
kito žmogaus kraujo kokius 300 — 400 ccm., bet tai gali tik gyvenimą 
. kiek pratęsti, o negali ligos išgydyt. Taip pat ne ką gelbėjo ir įvairios 
kitokios gydomojo meno priemonės tokių ligonių kraujui grąžint norma- 
lias savybes snkrekėt ir tuo būdu atsivėrusią žaizdą uždaryt. 

Bet štai 1926 m. ispanas Pilipas Llopis susekė, kad su hemoti- 
lija galima vaisingai kovot ir netgi ją visai panaikint sustiprinant hemotili- 
ja sergančio maistą vitaminais A B C D. Kasdien pridėjus į maistą tam 
tikrą šių vitaminų mišinio porciją, ir sunkiausiais paveldėtos hemotilijos 
atvejais kraujas veikiai sukrekėdavo, sustiprindavo kraujo indų sienas ir 
neišleisdavo kraujo į viršų. Šitai patvirtinę ir vokiečių klinicistai. 

Pragaštingoji anemija iki prieš trejetą metų buvo beveik vi- 
suomet mirtinga liga. Vaisingų priemonių su jąja kovot iki šiol nebuvo 
rasta. Užtat juo didesnio susidomėjimo ir abejonių visiems sukėlė žinia, 
kad amerikiečiai M inot'as ir Murphy rado vaisingą būdą kovot su šiąja 
liga sustiprinant ligonio maistą kepenimis. Duodant ligoniui kasdien gau- 
sius kepenų kisieliaus arba kepenų syvų kiekius, veikiai pasikeisdavusi jo 
kraujo sudėtis ir pagerėdavo ligonio bendroji savijauta. Šios „kepenų dijetos“ 
gerus padarinius pragaištingosios anemijos ligoj patvirtinę ir kiti tyrinėtojai. 

Reikia manyt, kad hemofilija ir piktąja anemija sergančių ligonių kūne 
suvartojama per daug vitaminų, nes šiaip turėtų pakakt normalaus vitami- 
„nų kiekio. Iš ko tas nenormalumas eina — paiškins tolesni tyrinėjimai.! 


1 Pagal „Die Umschau“ 1929 m. 34 ir 52 Nr.Nr. Maisto reikmenų vitamingumo 
tabelė įdėta „Gamtos Draugo“ 1929 m. 103-me pusl. 


Iš gamtininkų gyvenimo ir darbų. 
Šv. Hildegarda iš Bingeno. 


750 metų jos mirties sukaktuves atsiminus. 


1179 metais, t. y. 750 atgal mirė ant šv. Ruperto kalno prie Bingeno 
vienuolyno viršininkė Hildergarda. Ji yra žinoma kaipo gamtos mokslų 
rašytoja, kurios raštai gamtos mokslų istorijoj nenustojo savo vertės iki 
šių dienų. Savo veikalais „Physica“ ir „Causae eit Curae“ ji duoda 
įvairių žinių iš gamtos mokslo ir medicinos, nepaisant to, kad juose yra 
daugybė misticizmo ir vizijų. Iš Hildegardos raštų yra svarbių botanikos 
istorijai, kadangi juose duodama daug augalų pavadinimų, iš kurių galima 
spręsti, kokių augalų — vaistinių, dekorativinių, vaisinių medžių, daržovių, 
javų ir k. — tuomet, t. y. 12-me šimtmety buvo auginama Vokietijoj. (Gam- 
tininkų daug ginčytasi dėl Hildergardos raštų autentingumo, bet visa eilė 
gamtos mokslo, ypač botanikos istorininkų mano, kad Hildergarda turėjo 
daug žinių iš botanikos, kad jos raštai yra visai originalūs, ne kompilacijos 
ir kad dėlto ją galima vadinti „pirmąja vokiečių gamtininke“. į 

Hildergarda gimė 1098 m. turtingoje bajorų šeimoje Reino krašte ir 
aštuonerių metų būdama buvo pasiųsta į vienuolyną. Rašyt ir skaityt ji 
išmoko labai vėlai; bet nuostabu kaip ji, neišėjusi didelio mokslo, sugebėjo 
išdėstyti raštuose savo vizijas ir savo poezingus jausmus, kuriuose jos 
raštuose, kaip pradžioj sakytose knygose „Physica“, vaizduojami jos san- 
tykiai su gyvąja ir negyvąja gamta, pradedant nuo akmenų, augalų, gyvulių, 
ir žmonių, o baigiant saule ir žvaigždėmis. Prof. K. Regelis. 

Kaunas, Universitetas. h 

Redakcijos priedėlis. Šis Šv. Hildegardos kaipo gamtininkės paminėjimas 
gautas iš prof. Regelio praeitais metais, į kurios atitenka jos 750 metų mirties sukaktuvės 


Tačiau tikimės, kad bent šiais metais kaip nors atspėsime šias sukaktuves ir ilgesniu 
straipsneliu paminėti. 


Willy Wien 
1864—1928. 


1928 m. Rugpjūčio mėn 30 d. po operacijos staiga mirė įžymus šių 
dienų tizikas W. Wien'as. Jis gimė 1864 m. Sausio mėn. 13 d. Gafiken'e 
paliai Fischhausen'ą (Rytprūsiuose). Jo tėvas buvo dvarininkas; šeimos 
noru sūnus turėjo būti tėvo papėdininku. Bet jaunasis Wien'as daugiau | 
dėmesio kreipė į matematiką ir gamtos mokslus, negu į ūkininkavimą. 
Matematiką ir fiziką jis studijavo Gottingeno, Berlino ir Heidelbergo uni- 
versitetuose. 1880 m. jis tapo išgarsėjusio Helmholtz'o asistentu, 1892 m. 
habilitavosi Berlino Universitete, 1896 m. buvo pakviestas ekstraordinariniu 
profesorium į Achen'ą, 1899 m. ordinariniu į Giessen'ą, o vėliaus profeso- 
riavo Wūrzburge ir Minchene. 

Wien'o mėgiamiausios darbo sritys buvo hidrodinamika, elektrodina- 
mika su optika ir eksperimentinis Rontgeno, katodinių ir kanalinių spindu- 
lių tyrimas. Aptikus Rėontgeno spindulius, Wien'as jau 1897 m. savo tyri- 
mais parodė, kad katodiniai spinduliai nėra bangavimas, o yra neigiamieji 
elektros kroviniai: Tuo pačiu darbu jis ištyrė ir kanalinius spindulius nu- 
statydamas, kad jie yra teigiama elektra apkrautos medžiagos dalelės. | 
Gilindamasis į šią sritį Wien'as perėjo į atomistiką bei spektroskopiją ir 
šioje srityje nemaža nudirbo. Visus jo darbus, tvarkingai aprašytus, paduo- 

da „Handbuch der Experimentalphysik“, kyrių knygų Wien'as buvo artimas. 
bendradarbis ir redaktorius. 

Wien'as buvo nepaprastai gabus ir sumanus eksperimentininkas, bet 
kartu ir gilus teorininkas. Jo teoriniai darbai hidrodinamikoje apie dviejų 
skysčio ar oro srovių savitarpio veikimą vienos kitai, apie energijos lokali- 
zaciją (Faraday-Maxwell'io, Poyting'o teorijos) turi pagrindinės reikšmės. 
Jis parodė, kad Poyting'o energijos sklidimo vektoris galima vaizdžiai pri- 
taikinti hidrodmanikoje ir tuo duoti teorijai realesnės vertės. 

Berlino Universitetas Wien'o studijų laikais turėjo du garsiu fiziku: 
Helmholtz'ą ir Kirchhoff'ą. Pradžioje Wien'as buvo šių mokslininkų pa- 
veiktas. Būdamas Heimholtz'o asistentu, jis pirmuosius darbus atliko 
optikos srityje, tirdamas šviesos spindulių linkimą ir jų bangų ilgius. Švie 
sos bangų ilgiai surandami interferencijos metodu, difrakcinių gardelių pa-- 
galba. Tirdamas Rėntgeno spindulius, Wien'as susidūrė su begalo trum- 
pomis bangomis (10!9 cm), kurių negalima matuoti vartojant difrakcinius 
gardelius (La u ė's kristalinis gardelis dar tuomet buvo nežinomas), ir pir- 
mas panaudojo Einstein'o pasiūlytą bangų ilgio matavimo metodą, paremtą 
kvantų teorija. Siuo metodu matuojama tik maksimalinė elektronų išspin- 
duliuojama energija ir iš jos suskaičiuojama bangavimų skaičius bei bangų 
ilgis. Gautasis rezultatas buvo gana patenkinamas, būtent, 6,7. 1019 cm. 

Didžiausias teorinis Wien'o darbas tai nustatymas vadinamojo pasi 
slinkimo dėsnio (Verschiebungsgesetz). Jau Kirchhoff'as nustatė dėsnius, 
kaip kūnai absorbuoja ir emituoja spindulius. Wien'as teoriškai suskaičiavo,. 
kad išspinduliuojamos energijos maksimumas, einant didyn temperatūrai, 
pasislenka į trumpesniųjų bangų pusę, t. y. nuo raudonųjų į violetinių 
bangų pusę. Lumeris ir Pringsheim'as tatai patvirtino eksperimentais. 
Sis dėsnis buvo lyg paskutinis laiptas į kvantų teoriją, kurią vėliaus išplė- 
tojo Planck'as. Dar reikia paminėti Lumer'io ir Wien'o gudrų sugebėji- 
mą padaryt absolučiai juodą kūną. Tai buvo lyg pasaka apie Kolumbo 
kiaušinį. Kirchhoff'as savo išspindulėjimo absorbcijos dėsnius nustatė ab- 
solučiai juodam kūnui, bet toks kūnas ligi tol buvo tik teorinis dalykas. 
Lumer'is ir Wien'as padarė tuščiavidurį rutulį, kurį kaitinant, pro mažą sky- 
lelę ir galima gauti absolučiai juodo kūno spindulius. 

Už savo darbus Wien'as yra gavęs Nobelio premiją, o ant jam atmušto 
Ernest'o Abbė's medalio parašyta: „einem Meister der Theorie und des. 
Experiments“ (teorijos ir eksperimento mistrui). A. Puodžiukynas. 

Kaunas, Universitetas. 


Edwin Emery Slosson 
1865—1929. 


Kiekvienam, kuris yra dirbęs šiek tiek rimčiau kurio nors mokslo sri-- 
tyje, yra gerai žinoma, kokia bedugnė skiria mokslo faktus nuo tų faktų, 
kurie paprastai patenka į žmones įvairiais aplinkiniais keliais. Kaip kiek- 
vienam mokslinio pobūdžio darbui aprašyti reikia išlaikyti griežta precizija, 
taip populariai tą patį darbą aprašyti reikia išlaikyti prieinamumas, idant tą 
darbą galėtų suprasti kiekvienas skaitantis. Kai kuriose mokslo srityse po- 
pulariuose straipsniuose išeina tik karikatūra. Labai dažnai negeriau vyksta 
popularizuoti straipsniai ir tokiose moksto srityse, kuriose jie galėtų ir 

geri išeiti. „Paprastai, jų silpnybės priežastis yra tas faktas, kad rašantysis 
abai maža ar net ir visai nieko nenusimano apie rašomąjį dalyką. Popu- 
larizuotojas turi sugebėti gerai rašyti ir būti žinovas tos mokslo srities, 
apie kurią rašo. Tokių žmonių visur tėra maža. Vienas jų buvo E. E 
Slosson'as, miręs Washingtone 1929 m. Spalių mėn. 15 d. 


Edwin'as Slosson'as gimė Sabetha'os miestely, Kansas'o valstybėje, 
Amerikoje 1865 m. Birželio mėn. 7 d. Mokinosi Kansas'o mokyklose ir 
1890 m. gavo Kansas'o universiteto Bachelor of Science laipsnį ir tais pa- 
čiais metais jis buvo paskirtas čia asistentu chemijos mokinti, o kitais me- 
tais (1891) jau pradėjo eiti profesoriaus pareigas Wyoming'o universitete. 
cia jis dėstė chemiją iki 1904 m. Be profesoriaus darbų, jis dirbo dar ir 
Wyoming'o agrikultūros tyrinėjimo srityje. Ten būdamas, jis ir vedė Dr. 
May Preston'ytę, kuri buvo pirmoji moteris gavusi filosofijos daktaro laipsnį 
Cornellio universitete. Nežiūrint daugybės darbo, kurį jam reikėjo dirbti ir 
mokinant ir tyrinėjimus darant, jis sugebėjo vasaros atostogų laiku baigti 
reikalaujamus mokslus Chicagos universitete, kame 19002 metais gavo filo- 
sofijos daktaro laipsnį. Jis turėjo laiko parašyt ir daug popularių mokslinių 
straipsnių. Tie straipsniai būdavo taip gražiai rašomi, jog atkreipė savęsp 
dėmesį savaitraščio „Independent“ redaktoriaus ir leidėjų, todėl 1904 m. 
jis buvo pakviestas „literariniu“ to laikraščio redaktorium. Prie „Indepen- 
dent'o“ jis dirbo iki 1921 m. Be to, nuo 1912 iki 1921 m. jis dėstė žur- 
nalistiką“ Columbijos universitete. 1921 m. Slosson'ui buvo pavesta 
„Science Service“ įstaiga, kurią Amerikos kapitalistas Scripps buvo įsteigęs 
mokslui popularizuoti. Iki pat savo mirties Slosson'as buvo šios įstaigos 
vedėju.  Tinkamesnio žmogaus tai istaigai vesti tuo laiku niekas ir nebūtų 
galėjęs rasti. Dabar jau yra žmonių, kurie pradėtą darbą gali vesti, bet tie 
žmonės buvo Slosson'o surasti ir tinkamai išlavinti. 


Savo tyrinėjimus Slosson'as dirbo chemijoj; ypačiai jis mėgo dirbti 
fizinės chemijos srityje. Jo tyrinėjimai su petrolejaus, halogenų acylaminais. 
maisto dalykais ir dirvų tizinėmis cheminėmis savybėmis turėjo rimto po- 
'būdžio. Tačiau jis chemijos tyrinėjimais mažiau pasižymėjo, negu tos pa- 
čios mokslo šakos supopularizavimu. Jo svarbesnieji veikalai yra šie; 
„Creative Chemistry“, „Easy lessons in Einstein“, „Science remaking the 
world“, „Keeping up with science“, „Chats on science“, „Serme ons of a 
chemist“, „Great American universities“, „Plots and personalities“, „The 
spirit ot American education“ ir „Six major Prophets“. Kai kurie jo vei- 
kalų yra labai išsiplatinę. Be tų veikalų, jis labai daug dirbo įvairiuose 
laikraščiuose. Vieną jo laikraščių straipsnių „Devyni Setono Sūnai“ aš 
prieš dešimtį metų esu sulietuvinęs ir atspausdinęs viename Amerikos lie- 
tuvių laikraščių (rodos, Chicagos „Drauge“). 

Slosson'as buvo ne tik geras rašytojas popularizatorius, bet ir geras 
kalbėtojas mokslo popularizavimo srityje. Man teko jis tik vieną kartą 
girdėti kalbant biologų susirinkime tėmoje „Antrasis termodinamikos dėsnis“ 
ir mes visi stebėjomės iš jo sugebėjimo taip rimtai ir įdomiai išdėstyti to- 
kį dalyką, kuris kito pasakojamas daugeliui biologų būtų likęs visai nesu- 
prantamas. P.' B. Sisickis, 

Kaunas, Universitetas. 


di 

Dviem Rusijos hidrologam paminėti. 
Nikolaj Maksimovič ir Dimitriį Kočerin 
1855—1929. 1889—1928. 


“ Kijevo Politechnikos profesorius Mikalojus Maksimovičius 
buvo garsus Rusijos inžinierių ir hidrotechnikų tarpe savo mokslo darbais 
ir plačiais hidrotechnikiniais darbais Dniepre. Be aktivaus dalyvavimo 
internaciniuose kongresuose, įvairiose mokslo įstaigose ir komisijose, prof. 
Maksimovičius išleido apie 50 mokslo darbų, Jų svarbiausias ir plačiai 
žinomas — „Dniepras ir jojo baseinas“, išleistas Kijeve 1901 metais, 620 
pusl., laikomas klasikišku upės aprašymu. Prof. Maksimovičius staiga 
mirė 1929 m. Kovo mėn. 13 d. 74 metų amžiuje. 

Maskvos Žemės Ukio Akademijos profesorius Dimitrijus Koče- 
rinas žuvo geležinkelio katastrofoje 1928 m. Birželio mėn. 23 d. Dar 
palyginus jaunas, tik 1915 metais baigęs Petrapilio Politechnikos Institutą, 
jis išsiskyrė iš Rusijos hidrologų savo gabumais ir mokslo darbais, 
1917-23 metais inž. Kočerinas organizavo ir vedė Hidrometrinį biurą 
Krimo pusiausaly; ten įvedė naujienų hidrometrijos praktikon, atliko įdo- 
mias kalnų slėnių nuotakio studijas ir išleido keletą tomų apyskaitų. Nuo 
1923 metų dirbo keliose Maskvos aukštosiose mokyklose, dėstydamas hi- 
drologiją, ir paskelbė keliolika rimtų mokslo darbų pačiais svarbiausiais 
praktiškosios hidrologijos klausimais; Kočerino normos jau vartojamos 
praktikoje maksimaliniam upių debitui nustatyti Upių nuotakio studijose 
ryškiai matyti prof. Kočerino talentingumas. Antrajame Rusijos hidrologų 
kongrese 1928 m. Balandžio mėn. prof. Kočerinas skaitė generalinį referatą 
apie nuotakį, juo pritraukdamas visuotinį dėmesį. Tame kongrese pažinau 
ir aš prof. Kočerino asmenį; buvova korespondavę jau anksčiau; tai buvo 
nepaprastai simpatiškkas ir kuklus mokslo vyras. Nelaukta jo mirtis pada- 
rė žalą ne tik Rusijos hidrologijai. Man žinomų Kočerino spausdintų 
darbų, nuo 1916 iki 1929 metų, suskaičiau 16; keletas darbų išspausdinti jau 
po mirties. Prof. S. Kolupaila, 

Kaunas, Universitetas. 

Charles Chilton. 
1860—1929. 
1929 m. Spalių mėnesio 25 d. Naujosios Zelandijos Christchurch 


mieste mirė Dr. Charles Chilton, kuris buvo biologijos profesorium ir 
Canterbury College rektorium, be to buvo žymus tyrinėtojas Naujosios 


* Zelandijos krustacejų faunos. 


Chilton'as gimė Leominster'y, Anglijoj 1860 m.; jį dar vaiką tėvai iš- 
sivežė į Naujają Zelandiją, kur jis ir pragyveno didesniąją savo amžiaus 
dalį. Jo tėvas buvo žemdirbys, bet jaunam sūnui atsitiko nelaimė, kurioje 
jis neteko kojos; taigi, žemės darbui netikdamas, jis ir įstojo į Canterburio 
kolegiją mokintis. (Cia pasižymėjo zoologijoj ir užbaigęs kolegijos mokslą 
gavo aukštesnės mokyklos mokytojo vietą, o paskui tapo jos direktorium. 
1895 m. Chilton'as metęs mokytojavimą ir atvažiavęs į Angliją pradėjo mo- 
kintis medicinos Edinburgh'o Universitete. Užbaigęs medicinos kursą, jis 
tobulinos akių chirurgijoje Heidelberg'o ir Vienos universitetuose, tuo pa- 


čiu laiku studijuodamas ir rašydamas straipsnius apie savo surinktuosius' 


, 

Naujosios Zelandijos krustacejus. Kuomet Canterburio kolegijos zoologi- 
jos profesorius Dendy gavo atostogų išvažiuot į Europą, tai Chilton'as 
stojo jo vietoj, iš pradžios kaip laikinis Dendy'o pavaduotojas, o vėliau, 
kai Dendy apsigyveno Anglijoj, tai nuolatinai. Po kiek laiko, 1921 m. jis 
buvo išrinktas kolegijos rektorium iki 1027 m, kuomet jis dėl silpnumo 
sveikatos atsisakė nuo rektoriavimo. Pastaraisiais laikais jo sveikata buvo 
kiek pasitaisius, bet gavęs plaučių uždegimą, tik keletą dienų tepasirgęs, mirė. 

Didesnę dalį savo amžiaus gyvendamas šalyje, kur nevertebratų fau- 
na yra turtinga ir mažai težinoma, jis manė, kad svarbiausis biologo dar- | 
bas yra ištirti savo šalies faunos ekologijos ir zoogeografijos santykius. 
Taigi iš pat pradžios jis pradėjo dirbti su krustacejais ypačiai su Am- 
phipodairIsopoda, tai yra žemesniaisiais Decapodais. Šioje 
savo srityje bedirbdamas jis rado daug įrodymų, kad Australijos, Tasma- 
nijos ir Naujosios Zelandijos krustacejų fauna artimai gimininga su Pietų 
Afrikos krustacejų fauna, 

Ypačiai daug dėmėsio jis kreipė į požeminių vandenų fauną. Savo 
straipsniuose jis nurodo daug įdomių savybių, kurios rodosi tokioje fau- 
noje. Viena tų įdomių savybių yra kai kurių rūšių aklumas požeminiuose 
vandenyse. Su tomis aklomis požeminėmis rūšimis giminingos paviršiaus 
vandenų rūšys regi, taigi turi gerai išaugusias akis“ 1904 m. Chilton'as 
dalyvavo subantarktiko salų ekspedicijoj, 0 vėliau redagavo tos ekspedici- 
jos darbus ir studijavo savo surinktuosius krustacejus. Be tų visų darbų, 
jo rūpesniu įrengta Casso kalnuose biologijos stotis, Naujosios Zelandijos 
kalnų faunai ir florai studijuoti. 


Apvainikuotos mokslo žvaigždės. 
Kas ir už ką gavo paskutinių metų Nobelio premijas. 
Owen Willans Richardson, 
1928 metų fizikos laureatas, gavęs pilną premiją. “ 
1928 metų fizikos premiją gavo prof. Owen Willans Richard- 

son Londone. Jis yra patiekęs svarbių darbų apie elektronų emisiją iš 
žėrinčių metalų. Jis vaizdavosi, kad metale esami laisvieji elektronai esti 
šiluminėj pusiausvyroj su metalo atomais arba molekulėmis.  Metalą įkai- 
tinus, elekronai pradedą smarkiai judėt ir tuomet jie apturį galimumo nu- 
galėt atomų pritraukiamąsias jėgas ir iš metalo išeit. Siuo vadinamu „Ri- 
chardsono efektu“ paremtas kibirkšties technikoj naudojamų elektronų 
vamzdžių veikimo būdas. 


Louis Victor de Broglie, 
1929 metų fizikos laureatas, gavęs pilną premiją. 

Princas Louis Victor de Broglie Paryžiuj tetur 37 metus am- 
žiaus ir yra vienintelė tokia figūra šiu dienų moksle. Jis savo daktaratą 
padarė tik 1924 m. Prieš tai jis buvo užsiėmęs vien literatūra, paskui at- 
sidėjo istorijai ir pagaliau, 32 metus amžiaus turėdamas, padarė fizikos 
daktaratą. Jau jo daktaro disertacija, pavesta kvantų teorijai tyrinėt, 
suteikė jam internacinį vardą mokslo pasauly. Jis tyrinėjo šviesos spindu- 
lių struktūrą derindamas pažiūras dviejų, viena kitai priešingų, mokyklų, 
kurių dviejų viena tarojo šviesą esant bangų judėjimą, o kita palaikė 

Newtono išreikštą pažiūrą, kad šviesa yra smulkiausių materialinių dale- 
lių judėjimas. O Broglie's formulavo hipotezę, kad elektronai ir ionai 
turi prigimtį bangų, kurių ilgis yra juo mažesnis, juo jų judėjimo greitis 
yra didesnis. Siąja vadinamųjų Broglie'o bangų hipoteze tiedvi prieštarau- 
jančios šviesos aiškinimo teorijos yra suvestos į sintezę. 

Broglie'o bandymas į masių punkto mechaniką įvest bangų įvaizdą, 
pastūmėjo tolyn šių dienų įvaizdus apie atomo pavidalą. Nagi šitai davė 
akstino buvusiam Ciuricho, o dabar Berlino fizikui Schrėdinger'iui pa- 
grįsti savąją bangų mechaniką ir vietoj labai išpopularėjusio, bet tizikus 
nuo pradžių nepatenkinusio, Ruthertord'o-Boh r'o mintimis einant sukon 
struoto planetiško atomo modelio įvest fizikon naują modelį, pa- 
gal kurį atomas yra ne planetų sistema, — kurioj aplink pozitiviai apkrautą 
branduolį, sudarantį svarbiausiąją atomo masę, skrieja neigiamai apkrauti 
elektronai, elektros atomai, — bet pozitivus branduolys su jį ap- 
globiančiu virpančiu debesiu išneigiamosios elektros. 
Nuo atomistikos pradžios tai yra jau kekvirtasis žingsnis vis giliau atomo 
prigimčiai įžvelgti. Mat, pradžioj, senovės atomistai (Leukipas, Demokritas) 
atomą vaizdavosi kaip kietos medžiagos gabalėlį su kabliukais, kuriais jis 
susikimbąs su kitais atomais; paskui, atėmus kabliukus, atomas buvo apdo- 
vanotas Newtono iškeltomis pritraukiamomis jėgomis; naujaisiais laikais 
atomą tarota esant iš mažesnių atskirų dalelių sudarytą pajnią sistemą, pa- 
našią į planetų sistemą; pagaliau, šiandien jis (atomas) atrodo iš visa kaip 
netvirtai aprėžtos erdvės plotas, pripildytas painių elektrinių 
bangavimų. Tuo būdu atomo teorija, kuri vietoj nesibaigiamos medžiagos 
buvo pastačiusi „gabalėlių“ aggregatą ir tuščią erdvę, vėl sugrįžo į 
kontinumo teoriją nes patsai atomas dabar suvokiamas kaip 
elektrinis laukas. Kitais žodžiais sakant, šių dienų fizika, atsitolinusi 
nuo demokritiškų įvaizdų, prisiartino prie aristoteliškų („Kosmos“ 1927, 405). 


Hans von Euler-Helpin ir Arthur Harden, 
1929 metų chemijos laureatai, gavę po pusę premijos. 
Stockholmo Universiteto profesorius Hans Karl August Simon 
von Euler-Chelpin gimęs 1873.ll.15 Augsburge, studijavo Berline, Got- 
tingene ir Wūrzburge, o nuo daugiau kaip 30 metų dirba Stockholme. 
Euler-Chelpin'o biocheminių problemų tyrinėjimai pradėti dar Vokieti- 
joj. Jis buvo pirmasis, kuris fizikinius cheminius metodus pritaikė 
fermentams studijuot, ir tuo būdu jų tyrinėjimą pastatė ant naujų 
pagrindų. Siais naujais pagrindais ir yra paremtas jo stambus veikalas 


yra atsidėjęs studijuot vitaminų reakcijos mechanizmą. 

Londono Universiteto profesorius Arthuras Harden'as pasižy- 
mėjo betyrinėdamas tą pačią sritį, kaip ir Euler-Chelpin'as, t. y. alkoho- 
linį rūgimą. Jo gautieji rezultatai toki pat, kaip ir Neuberg'o. 


Christian Eijkman ir Sir Frederic Gowland Hopkins, 
1929 metų fiziologijos ir medicinos laureatai, gavo po pusę premijos 


už vitaminų tyrinėjimą (plačiau apie jųdviejų darbus žiūr. 23 —26 pusl.) 

Atsispausdint straipsnius leidžiama tik su «Kosmo» redakcijos sutikimu. 
Darant straipsnių ištraukas ir santraukas, būtina tiksliai pažymėt antraštė: 
«Gamtos Draugas». Popularus *Kosmo>» skyrius (taip pat pažymint metus ir mėn.) 

Popularus „Kosmo“ skyrius 
1930 — Vytauto Didžiojo — metų 
La ausio mėn. 


Vezuvijaus viršūnėje. 
Profesoriaus S. Kolupailos įspūdžiai 1929. V. 21, 
t. y. neužilgio prieš įvykstant labai smarkiam išsiliejimui 1929. VI. 3—6. 

Italai sako: Vedi Napoli e pei mori — pamatyk Neapolį ir gali sau mirti! 

Aš svajojau pamatyti ne patį Neapolį, kuris ne kuo skiriasi nuo kitų 
matytų Pietinės Europos miestų. Man rūpėjo, prieš ruošantis mirti, aplan- 
kyti veikiantį ugnikalnį — vulkaną. Todėl 1920 metais, patekęs tolimon 
Ispanijon, nutariau pasukti savo kelionę per Italiją. Garlaiviu perplaukiau 
gražias ir ramias mėlynas Viduržemio (ar Tarpužemio) jūres iš Barcelonos 
į Genują. Per vieną naktį traukiniu pasiekiau Romą, o po 2 valandų išlipau 
iš greitojo elektrinio traukinio Napoli-Mergellina stotyje. 


1 pav. Neapolio ir Vezuvijaus vaizdas. 


Suprantama, pirmas mano noras buvo pamatyti garsųjį miesto reginį: 
jūrių įlankos krantuose pusračiu suspaustas mūrinių plokščiastogių namų 
miestas; priešaky — tradicinė itališka pušis — pinija, o toli, už įlankos, 
rūkstančio Vezuvijaus konturai (1 pav.) Apsidairęs, nieko panašaus nera- 
dau: miestas, jūrių įlanka ir visos apylinkės buvo aptraukti skysta migla; 
vėliau patyriau, kad tai praskiesti Vezuvijaus dūmai. 

Policininkas, kuriam aš pareiškiau pretensiją į Vezuvijų, kategoriškai 
parodė kaž kur į dangų, o po ilgų aiškinimų, kurių aš nesupratau nė žodžio, 
įtikinamai nurodė atgal, į stotį... 

Ilgu tuneliu traukinys nuvažiavo į centrinę geležinkelio stotį, pieti- 
nėje miesto dalyje. Iš ten radau kitą stotį — Ferrovia circumvesu- 
viana — geležinkelio aplink Vezuvijų; apsigynęs nuo vadovų — čiče- 
rone — įkyrių patarnavimų, nusipirkau biletą į.. Monte Vesuvio! 


2 pav. Vezuvijus iš Pugliano stoties. 


Važiuojant elektriniu traukiniu per Neapolio priemiesčius (iki kalno 
yra 15 km. atstumo) greit pastebėjau per ploną ūkanos šydą rūkstančią 
viršūnę. 

Bazianio stoty perlipau į tramvajų, kuris važiuoja į kalną dant- 
račiu (fonicolare), kelias eina per sodus ir vyndaržius. Keista, tamsiai 
pilkos spalvos dirva: tai — lava! Aukščiau matyti dideli laukai visai be 
augmenijos; rodos, kad čia nauja, vos sukietėjusi lava, nors ji išmesta iš 
kraterio 1906 metais... 

Kalno aukštis daugiau kaip kilometro. Kylant aukštyn platus vaizdas: 
į šiaurę — viso Neapolio panorama, į vakarus — jūrės, Neapolio įlanka, 
iškyšulys su Sorrento ir toliau jūrėse — nuostabioji Capri sala. Vi- 
dury kalno— paskutinė gyvenama vieta: čia pastatytas turistams viešbutis 
ir Vezuvijaus observatorija, kuri veda moksliškus tyrinėjimus. 

Vis arčiau juoda Vezuvijaus viršūnė, tikriau — kraterio briauna. Tirštų 
geltonų dūmų debesys darosi vis įspūdingesnis. Paskutinis kelio tarpas— 
kalnų tramvajus: du vagonai pakabinti vieno lyno galuose ir paeiliui kil- 

nojami aukštyn ir žemyn. To paskutinio etapo įrengimai tėra laikini, — iki 
pirmo didesnio Vezuvijaus bandymo. Viršutinė stotis prilipdyta keliolika 
metrų žemiau kraterio briaunos; toliau einama taku. (Cia tenka užmokėti 
palydovui, be kurio eiti neleidžiama, nors palydovas visai nereikalingas. 
Stambiomis raidėmis didžiulė iškaba skelbia, kad palydovai neturi teisės 
imti bet kokių pinigų „čajui“, bet nežinau kitos pasaulyje vietos, kur tiek 
būtų ne tik imama, bet tiesiog plėšiama, kaip ant Vezuvijaus! 


S 
L 
Monte Somma, h 
senojo kraterio Žios ę ; ; ; 
Jikučiai 19193 Kraterio briauna 

A 

Schematiškas Vezuvijaus piūvrs. oo 3 pav. 

Nekantriai žengiu paskutinius žingsnius, laikau paruoštą foto-kamerą, 
stengiuos sulaikyti pagreitintą širdies plakimą. Dar žingsnis, ir — Vezuvi- 
jaus viršuūnėje!... 

Nemoku atpasakoti savo įspūdžio — tam reikia didesnių gabumų 
Tiek galiu tvirtinti, jog pamatęs pirmą kartą Alpių sniego kalnus, Suomijos 
šcheras, Švedijos fjordus, Ispanijos grožybes — įsitikinau, kad jie yra to- 
kie, kokius ąš įsivaizdinau iš knygų, albomų, atviručių. Apie Vezuvijų buvau 
skaitęs ir girdėjęs, bet nieko pamašaus aš negalėjau manyti. Didingas ir 
kartu baisus vaizdas, primenąs Dantė's pragaro kampelį, veikė nervus. 

tai kur tikrai pei mori! 

Kartu su kitais turistais atsidūriau kraterio briaunoje; prieš akis buvo 
visas krateris — milžiniška duobė apie 700 m diametro, apie 100 m gi- 
lumo. Duobės vidury — taisyklingas koniškas kalnas, vad. lavos konusas, 
apie 100 m aukščio, pro kurio viršūnę veržėsi dūmai. Tas koniškas kalnas— 
juodos spalvos, matyti, karštas, įvairiose vietose pro jo šonus sunkiasi garas 
ir dūmai, kai kur kunkuliuoja dar skysta lava. Kraterio dugnas aplink ko 
nusą taip pat karštas. 

Nulipti žemyn prie pat konuso leidžiama tik su atskiru palydovu (ir 
už atskirą mokesnį). Mano aplankymo dieną arčiau nebuvo leidžiama: Ve- 
zuvijus 10dė daugiau aktivumo, o per daug rizikuoti nebuvo galima. 

Briaunos vidurinis šonas gražiai rodė geologinę kalno strukturą — 
įvairios spalvos ir rupumo lavos sluoksnius. 

Pats įdomiausias — vulkano. žiočių vaizdas; pro juos be paliovos ėjo 
dūmai, gražios gelsvos spalvos. Smarkiai išmetamas dūmų stulpas kyla 
aukštyn iki kokio kilometro aukščio; tą darbą lydi užesys, lyg didelėse ge- 
ležies gamybos domnų krosnyse. Laikas nuo laiko, beveik kas minutę, įvyk- 
sta didesnis sprogimas: kaip nuo patrankos šaudymo ar minos eksplo- 
zijos dreba žemė, žmonės pašoka, dūmų stulpas tiesiai kyla į dangų. Vėl 
ir vėl tokios eksplozijos: sako, kad jos rodę artimą išsiliejimą, Tie kraterio 

šone matyti garsiojį Pompeja su jos iškasenomis! 

Čia aiškiau, kaip kur kitur, jaučiama gamtos galybė ir su ja palygi- 
nus nykštuko-žmogaus begalinė mažybė, Vulkanas kartais išmeta didelius 
uolos gabalus; jų pilna aplinkui. Kaip atrodytų turistai, jei jiems tektų to- 
kia įkaitinta „dovana“ atminčiai iš Vezuvijaus. Palydovai čia pat parduoda 
lavos gabalėlius su įspausta moneta (įrodyt, kad lava buvo karšta!). 

Su didelio pasitenkinimo jausmais leidausi žemyn, į Neapolį. Mano 
pergyventų Vezuvijuje įspūdžių atpasakojimas neįstengia išreikšti nė dešim- 
tos dalies tikrenybės: tai reikia matyti, reikia atjausti. Inteligento auklėjimo 
programon reikia įtraukti... Vezuvijaus lankymą! 


* * * 


Dabar keletas žodžių apie Vezuvijų ir jo istoriją. — Tas ugnikalnis 
buvo laikomas užgesęs, kol 79 metais mūsų eros pradžioje staigus jo išsi- 
liejimas sunaikino didelius romėnų miestus Herkulanumą ir Pom- 
peją. Greta senojo kraterio likučių, vad. Monte Somma (žiūr. 3 pav.) 
išaugo nauja koniška dabartinio Vezuvijaus viršūnė. Nuo to laiko išsiliejimai 
kartojasi po keletą kartų kiekvieną šimtmetį. XVI-me šimtmety Vezuvijus buvo 
aprimęs, apaugo miškais, o vidury kraterio buvo ežeras. Kiekvieno išsilie- 
jimo išmetama lava sudarė gan didelį kalną, kurio viršūnė iškilo per 1300 m 
aukščiau jūrių. Po paskutinio didelio išsiliejimo ' 1906 metų koniškos viršū- 
nės vidury pasidarė koniška duobė 300 m gilumo. Per kelioliką paskutinių 
metų nuolatinis lavos ir pelenų prieauglis šitą duobę užpildė beveik iki 
viršaus, lygaus lavos lauko vidury iškilo centrinis konusas (žiūr. 3 ir 
4—7 pav.). Lavos laukas vis kilo, kol, pagaliau pasiekė vieną žemiausių 
kraterio briaunų ir per ją lava pradėjo tekėti šlaitu į vad. Valle del! 
Inferno — Pragaro slėnį, rytų kryptimi. Toks lavos tekėjimas pasireiškė 
mažuose išsiliejimuose 1927 ir 1928 metais. Nuo to laiko Vezuvijus rodė 
aktivumo; 1920 metais jau nuo Balandžio mėn. buvo laukiama rimtų įvy- 
kių. Centrinis konusas buvo pilnas skystos lavos, vis kilo aukštyn. Žiotys 
išmesdavo dujas ir pelenus; liepsna naktimis buvo matyt iš Neapolio. Ap- 
link centrinį konusą atsirado daug šoninių žiočių vad. tumarol!| ų— plyšių, 
pro kuriuos rodėsi dųymai ir dujos. 

Birželio mėn. 3 d.! anksti rytą po lengvo žemės drebėjimo plyšo cen- 
trinis konusas iš rytų šono, pro plyšį pradėjo smarkiai tekėti karšta skysta 
lava, kuri apsėmė kraterio dugną ir pro žemiausią briauną lavos upė rado 
sau kelią į Pragaro slėnį (žiūr. 8 pav.) Visa lavos masė negalėjo ištekėti 
per 8 m platumo plyšį; dujų eksplozijos išmesdavo ją fontanais iki 150 m. 


1 Čia dedamas išliejimo aprašymas padarytas pagal A. Rittmann'o straipsnį „Der 
NeaugaiaDruci im Juni 1929“ laikraštyje „Die Naturwissenschaften“ (Berlin) 1920, 41 Nr., 
—802 pusl. 

aukštyn. Po valandos atsirado nauja anga, vad. bocca, centrinio konuso 
pagrinde, iš rytų šono. Iš čia pasipylė smarki ųgninės lavos srovė su ug- 
niniais fontanais, sprogimais ir didžiausiais dumų bei garų debesiais. Eksplo- 
zijos buvo tokios dažnos, jog virto nepaliaujančiu griausmu; Vezuvijaus 
apylinkės juto žemės drebėjimą. Centrinis konusas po kelių naujų plyšių 
suiro: iš rytų pusės atskilo milžiniškas jo gabalas (20000 mš tūrio), kurio 


4—7 pav. Vezuvijaus kraterio vaizdai. 
Kraterio konusas su dūmų stulpu. | Aukščiausia kraterio briauna. 
Išvidinė dalis su konusu. Eksplozijos momentas. 
(Prof. S. Kolupailos fotografijos) 
skeveldros plaukiojo ugniniame lavos ežere kraterio viduje; kai kurie gabalai 
nuplaukė su skystąja lava net į Pragaro slėnį. Lavos ežero paviršius ban- 
gavo, kaip vandens ežeras audros metu; bangos siekė 8 m aukščio. 

Po pirmo „paroksizmo“ ugnikalnis kiek aprimo, bet po kelių valandų 
lava krateryje pradėjo kilti, prasidėjo vėl smarkios eksplozijos ir dūmų 
stulpas pakilo iki 5 km į dangų. 

Trečia išsiliejimo fazė prasidėjo vakare. Lavos ežeras buvo toks karš- 
tas, jog nebuvo galima prisiartinti net prie kraterio briaunos, iš kur šiaip 

buvo observuojamas visas nepaprastas vaizdas. Iš centrinio konuso per 
40 minučių kilo milžiniškas ugninis stulpas aukščiau kaip 500 m! Išmeta- 
mos medžiagos skeveldros lėkė toli į apylinkes ir vietomis apklojo dirvas 
rūkstančių sluoksniu. Po eksplozijų lava garmėjo atgal į žiotis. 

Po dvejeto valandų kaip ir aprimimo, ėjo paskutinis smarkiausias 
par oksizmas. Per visą naktį krateris vėmė ugninį toli matomą lavos stulpą; 
lava smarkiai kliokė tekėdama pro žiotis ir kaskadais per šlaitus. Skevel- 
dros lėkė 7 km aplinkui, o dideli akmenys krito iki 3 km spinduliu aplink. 

Paskui ugnikalnis aprimo; tik rytojaus dieną 10 val. įvyko dar viena 
labai smarki eksplozija su žaibu. Sustingo lavos kaskadai kalno šlaite, 
išnyko lavos ežeras kratery ir vėl pradėjo augti centrinis konusas. Po 
Birželio mėn. 8 d. Vezuvijaus gyvybę rodė tik dumų stulpas. 

Mokslui įdomiausi vykstantieji kraterų procesai, o praktikos reikšmės 
daugiau turėjo lavos srovė, kuri išsiliejo iš ugnikalnio ir padarė gyvento- 
jams didelių nuostolių. Skysta lava pradžioje pripildė Pragaro slėnį, suda- 
rydama ten 20 m gilymo „atsargos rezervuarą“, toliau nutekėjo žemyn 
dviem slėniais. Viena srovė pasileido ant žydinčio miestelio Terzigno; lava | 
tekėjo per laukus, sodus ir vyndaržius, pasiekė Terzigno priemiesčius P a- 
gani, Campetiello ir Avini, ir visai sunaikino pirmąjį. Numatydama 
pavojų, kariuomenė ir milicija buvo iškrausčiusi iš namų gyventojus su visu 
jų judamuoju turtu. Aplink ugninę upę išdžiūvo nuo karščio ar sudegė 
daug vaisinių medžių ir krūmų. Šiaip lava tekėjo negreit, lyg ledynas, ne- 
šdama akmenis ir didesnius sustingusios lavos gabalus; pavojingos buvo 
eksplozijos, kai karšta masė užpildavo vandens versmę arba šulinį. 

Tyrinėtojų manymu, Vezuvijus dar neišaikvojo savo energijos; jis kau- 
pia jėgas naujam bandymui, o tuo tarpu duoda kiek atsikvėpti nelaimin- 
giems jo apylinkių gyventojams. 


Stelmužės Ąžuolas. 
Ką jis papasakotų, jei prabilti galėtų. 


(2-sis aprašymas iš prof. P. B. Šivickio kelionių po Lietuvą 19299 m, vasarą.) 


Kažkas mudviem pasakė, kad visu administracijos pasieniu po dešim- 
tos valandos vakare draudžiama vaikščiot ir važinėt O mudu norėjova 
prie vieno ežero nuvažiuoti. Ežeras buvo, mudviejų manymu, draudžiamojoį 
vietoj. Kad neturėtuva kokių nesmagumų, geriau, sakova, gauti leidimą. 
Bet iš ko? Važiuojava prie pasienio policijos viršininko. Jis mudu pasiun- 
tė pas rajono viršininką, nes tai būsią praktiškiau. Susiieškojova ir rajono 
viršininką. Besąs tvirtas vyras, bet dar tvirtesnis lietuvis. Kaip vėliau 
sužinojova, jis yra dalyvavęs įvairiuose karuose, kuriuos teko Lietuvai ka- 


1 pav. Stelmužės Ąžuolo bendras vaizdas iš toliau 


Prie viršaus kamieno matyt drevė, užtaisyta tolium. Ąžuolo didumas galimas spręst 
palyginant jį su stovinčiu dail. Zmuidzinavičium 1r sėdinčiu rajono virš. Virbicku. 


riauti, kol sau laisvę išsikovojo. Jis kovoja ir dabar. — Gavova nuo jo 
leidimą ir, kaip priedą, jis papasakojo mums apie jo rajone esantį didžiausią 
visoje Lietuvoje ąžuolą. Tai tikras, girdi, milžinas, ir rytoj rytą, jei mudu 
norėsiva, jis galėsiąs mudu prie jo nųvesti. Kur čia žmogus nenorėsi. 
Sutarėme pamatyti. : 

Sutartu laiku susitikova su viršininku ir aštuonetą ar devynetą kilometrų 
pavažiavę nuo Zarasų, apie dešimtą valandą buvome Stelmužėje. | 

Stelmužė — graži vietelė, visai netoli nuo Latvijos sienos. Čia būta 
didelioįdvaro, bet dabar dvaras išparceliuotas, savininkai pasiliko sau tik 
dešimtį „hektarų žemės, kurioje randasi parkas, šventorius, bažnyčia, kapinės 

su kapais buvusių savininkų, parapijonų, rusų ir vokiečių kareivių su ty- 
pingais vokiečių kareiviams statomais kryžiais. Vienur kitur parke ir kapi- 
nėse beaugama gražių medžių, topelių, liepų ir kitokių, o ant kapų, tarp 
kitų nevisai mažų medžių, auga milžinas ąžuolas. 

Ir tikrai didelis tas ąžuolas. Lygų su juo ne tik Lietuvoje, bet ir 
visoje Europoje vargu beg rasi. Pažemiu matuojant išeina lygiai trylika 
metrų aplinkui. Matuojant prie šakų — gerų dvylika metrų. Pats medis gana 
aukštas, išskleistomis šakomis. Liemuo iš viršaus visas sveikas, tik netoli 
viršūnės buvusi drevė parodo, kad viduje liemuo kiauras. Vokiečiai juo 
buvo gerokai susidomėję ir, kad apsaugotų nuo didesnio prakiurimo van- 
deniui į vidų betekant, jie užtaisė drevę toliu. Taigi, dabar jo gyvenimui 
mažiau pavojaus nuo audrų. Ir nežiūrint to, kad jo vidus kiek apipuvęs, 
ąžuolas yra tvirtas kaip milžinas. Jis dar daug metų galės išgyventi. O 
kiek jau jis išgyveno! 

Kiek amžiaus tas girių milžinas turi? Gal tūkstantį, gal pusantro, o 
gal ir du tūkstančiu metų. Kas jo metelius suskaitys! Nei seniai jo jauno 
neatmena, nei chronikos apie jį nerašo; geriausia būtų jo paties paklausti. 
O jei jis galėtų kalbėti, kiek jis galėtų mums papasakoti! 

Kad šis milžinas ąžuolas prabiltų, jis pasakytų ne tik, kiek jis pats 
metų išgyveno, bet papasakotų ir apie tai, ką jis yra matęs ir pergyvenęs. 
Jis, be abejonės, tada papasakotų, kaip jis išdygo iš gylės mažoje giraitėje, 
ir matė, kaip apie jį miškai augo, suaugo į didelius medžius, kuriuos vėliau 
žmonės iškirto, ar audros išlaužė. Jų vietoje augo kiti, kurių likimas buvo 
ne geresnis kaip pirmųjų. Jis galėtų daug ko papasakoti ir apie pačius kir- 
tėjus, mūsų protėvius. Jis matė tuos tėvų protėvius po girias bemedžio- 
jančius. Vėliau jis juos matė tas girias bekertančius, žemę bevalančius ir 
javus besėjančius. Jis, gal būt, pasakytų ir tai, kad čia ant kalnelio mū- 
sų protėviai savo dievus garbino ir jiems amžinąją ugnį kūreno, ir tik 
daug vėliau atėjo laikai, kuomet toji ugnis užgesinta, ir ugnies vietoje atsi- 
rado bažnyčia. Buvo tai laikas, kada viena religija užleido vietą kitai. 

Jei šis ąžuolas prabiltų, jis papasakotų, kaip keturioliktame ar penkio- 
liktame šimtmety ant kalnelio išaugo dvaras su savo gražiais trobesiais i 
į tą dvarą atėjo nauji žmonės, svetimi, su kitokia kalba, kitokiais papročiais 
ir kitokia kultura, negu vietos gyventojų. Tie ateiviai buvo didikai baronai. 
Atėję jie čia gyveno, augino vaikus, kurie aplink jį bėginėdami ąžuolu gerė- 
jos. Tėvams išmirus, vaikai stojo jų vietoj. Ejo viena karta po kitos. Visi 
savotiškos kulturos, visi baronai.—Senovėš artojėliai taip pat augo ir dau- 
ginos, bet nuo dvaro jie šalinos. Jiems čia buvo svetima. 

Daug metų praslinko — ąžuolas galėtų pasakyti — ir atėjo laikas, 
kada tų senovės artojėlių ainiai vėl atėjo, apsigyveno tose vietose, kuriose 
jų tėvų protėviai svajojo apsigyventi. Bet kaip ainiai, taip ir ateiviai-ba- 
ronai, buvo jau ne tokie, kaip jie senovėje kad buvo. Ainiai savo būdu ir 
papročiais pasidarė panašūs į baronus, o baronai susiliejo su ainiais. Skir- 
tumas tarp dviejų kulturų sumažėjo. Senieji baronai, ypatingose aplinky- 
bėse išaugę, buvo žiaurūs, bet ir vietų gyventojai buvo negeresni. Sykiu 
begyvenant, per daug kartų tuos pačius rupesnius beturint, tuos pačius vargus 
bevargstant, ir artojėlių ainiai ir baronai, nors iš viršaus ir skyrėsi, bet širdi- 
mis visi į vieną pusę linko. Vieni ir kiti mėgo ažuolą ir jo augimo vietos 

kalnelius, nors ir ne vienodais sumetimais. Pareikalavo žmonės jiems ati- 
duoti bočių žemelę, jie atiduoda, nes tas reikalavimas paremtas jėga, su 
kuria reikia skaitytis; bet išsideri sau savo protėvių kapus, šventvietę ir patį 
ažuolą, nes visa tai surišta su jų atminimais taip tvirtai, kaip artojai surišti 
su dirbamąja žemele. 


2 pav. Stelmužės Ąžuolas iš arčiau, 


Ąžuolo didumas galimas spręst palyginant jį su prie pat jo stovinčiais žmonėmis — 
rajono viršininko Virbicku ir dailininku Zmuidzinavičiu m. 


Metų dešimtis, šimtas praeis, keisis vėl apylinkių žmonės; vieni jų 
išmirs, kiti išaugs, o ąžuolas stovės, nes jis dar tvirtas, atsparus. Jo šakos 
storos kaip rastai, išsiskleidusios plačiai, idant savo lapais pagautų kuo- 
daugiausia saulės spindulių, iš kurių energijos daromas maistas. Medis 
didelis, reikia daug lapų, kad pagamintų užtektinai maisto, kurio užtektų ir 
pačioms šakoms, ir kamienui, ir šaknims, ir tūkstančiams žiedų, iš kurių 
išaugusios gylės krinta ant žemės. Iš tūkstančių ant žemės nukritusių 
gylių, gal vienai kitai pasiseks išaugt ir į amžinąjį ąžuolą. 

Mes matom tik išviršinę ąžuolo dalį. Nematome, kas eina jo viduje. 
Ąžuolas yra gyvas tobulas sutvėrimas. Kiekvienoje gyvoje jo dalyje eina 
gyvybę teikiančios reakcijos, metabolizmas. Tų reakcijų tvarka yra kitokia, 
negu mūsų kūno panašių reakcijų, tačiau iš esmės jos yra tos pačios. 
Nors ąžuolas savo gyvenimo tikslo ir nežino, bet ir nežinodamas jis eina 
tąja pačia kryptimi, kaip ir visi gyvi daiktai kad eina. Kaip visų gyvų 
daiktų, taip ir ažuolo svarbiausioji gyvenimo problema yra dvišaka: kaip 
išsilaikyti pačiam nuo išnykimo ir kaip išlaikyti nuo išnykimo savo rūšį. 

Ąžuolas, kaip ir žmogus, gyvena, dauginasi, kovoja už savo gyvybę.- 
Tik vienas vaikščioja, bėginėja, galvoja, rūpinasi, kovoja savo gyvumu ir 
veiklumu, kitas pasiviai stovi ir auga, bet savo pasyvumu nuveikia tiek pat, 
jei ne daugiau, kaip žmogus savo veiklumu. Mūsų milžinas iš vieno šono 
mato dirvos javus, kurie keičiasi kas metai, mato įvairius medžius: liepas, 
klevus, topelius ir kitus, kurie metai po metų keičiasi, vienas pranyksta, 
kitas jo vietoj atsiranda, o gal tik kitų šakos jo vietą užgožia, taip kad 
bendras reginys, nors ir keičias, bet išrodo labai pastovus. (O ąžuolas tas 
pats buvo per daug metų ir gal ilgai dar bus. Mums praeiviams tik kelios. 
minutos leista juo pasidžiaugti, gal kiek dar ir pasvajoti. 

Apžiūrėję ąžuolą ir kitas parke esančias grožybes, atsisveikinova su 
mūsų vadu ir nuvažiavova savais keliais ant Rokiškio. R 

P. B. Šivickis. 


Iš Baltijos gintaro dokumentų prieš 2 milionu metų. 
Dokumetus perskaitė E. W asmann S. J.,lietuviškai juos išleido Pr. Dovydaitis. 
(Tęsinys iš „Gamtos Draugo“ 1929 m. 183 pusl.). 


3. Dokumentai skaitmenimis. 


Nuo 1925 metų rudens iš gintaro rinkinių Karaliaučiaus, Dancigo, 
Berlino ir kituose muzejuose man buvo atsiųsta ištyrinėt visa  Paussidų 
medžiaga, iš viso 22 egzemplioriai. „Tiek maža!“ — gali tūlas pamanyti. 
Atsakysiu: atvirkščiai, tai labai daug, jei atsiminsime, jog šių dienų Paus- 
sidai vabzdžių rinkiniuose yra didžiausia retenybė, taip, jog net didieji uni- 
versitetiniai muzejai retai kur jų turi daugiau, kaip po tuziną, o tūlas mu- 
zejus neturi net nė po vieną. Tie 22 Paussidai yra iš 19-kos rūšių. Ir šis 
yra, palyginamai, didelis skaičius, jei atsiminsime, kad Paussidai yra maža 
šeimyna, kurios iki 1025 m. tebuvo žinomos 375 gyvosios rūšys, tuo tarpu 
kai, pav., straubluotų vabalų iki 1908 m. jau buvo priskaityta 23000 rūšių. 
Iš gintaro Paussidų iki 1926 m. iš visa moksliškai aprašytų tebuvo trejetas 
rūšių; kai kurių kitų tebūta pavadintų tik genties vardais, kurie, kaip parodė 
mano revizija, priegtam dar buvo klaidingi. Priskaitydami prie jų ir Vik- 
toro Močulskio 1856 m. aprašytąjį, o paskui dingusįjį  Paussides 
Mengei, iki šiol Baltijos gintare aptiktų Paussidų iš viso turime 20 rūšių, kurių 
17 yra naujos rūšys ir mano nesenai yra aprašytos '. Ta dvidešimts rūšių, 
kurių tik dvi iki šiol yra pažįstamos iš daugiau negu tik vieno egzemp- 
" lioriaus, susiskirsto į septynetą genčių, kurių penketas yra naujos. Jų pa- 
radą dar matysime paskiau. 


4. Ištikimybė per milionus metų! 
Ar tie seniausiojo Terciaro ūsuotvabaliai tikrai yra buvę jau ir sk ruz - 
džių svečiai? Taip, tiek pat tikrai, kaip ir šiandieniai jų giminaičiai, kurių 


1 Die Paussiden des baltischen Bernsteins und die Stammesgeschichte der Paus- 
siden (mit 7 phototyphischen Tafeln) Kėnigsberg 1927 (Bernsteinforschungea, Hett 1). 


E. Wasmann: Iš Baltijos gintaro dokumentų prieš 2 milionu metų, 13 
daugumą iki šiol iš visa tebuvo galima sučiupti tik šviesos pagalba, kai jie 
nakties metu lėkdavo iš vieno skruzdėlyno į kitą. Tokių nakties vaga- 
bundų (valkatų) jų būta jau nuo amžių; ir kai jie, darydami tokius nakties 
žygius, palikdavo prilipę prie gintaro smalos gniutulėlio, tai negi reika- 
lausi, kad tas gintaro gabalėlis turėtų ir jų pasą, paliudijantį jų gimtąją 
vietą? (O tačiau turime keletą net ir su tokiais pasais! 

Visai nepaisant to, kad Paussidų savotiškas kūno sutaisymas toks 
yra dėl „prisitaikymo požymių“, kurie ir senųjų ir naujųjų laikų ūsuotva- 
balių liudija jų mirmekotilinį (skruzdėlių draugės) gyvenimo būdą, atsitik tu 
man taip laimingai, jog iš 19-kos mano turimųjų Baltiko Paussidų du — Ar- 
thropterus  Kuntzeni ir Protocerapterus incola — paliko įkliuvę gintare su 
visu skruzdės lizdo dugnu iš medžio šapelių ir palaidos žemės trupinėlių, 
antrasis (Protocerapterus) net drauge su jaunute skruzdės larva. Atrodo, 
jog skysta gintaro smala užpuolė abu šiuodu paskutiniuoju vabalu visai 
netikėtai, jiedviem betupint atidarame medžių skruzdės lizde. Bet dar įdo- 
miau yra nutikę trečiajai Paussidų rūšiai, kuri yra tartum visų laikų Paus- 
sidų giminės vainikas ir kurią aš pavadinau EZopaussus balticus (=—Baltiko 
aušros gadynės Paussus) Reikia manyt, kad gintaro smala jį užpuolė 
belydimą savo skruzdės šeimininkės, kuri čia pat šalia to savojo 
svečio ir tebetūno tame pačiame gintaro gabale. Aš tatai vadinu ištiki- 
mybe iki mirties... per milionus metų! — Bet poetišką gyvių sužmoninimą 
aš bevelysiu palikt mano fantazingesniam kolegai pastoriui Vilhelmui 
Bėlsche'i!, o aš galvosiu ir toliau, kaip blaivas gamtos tyrinėtojas. 


5. „Buvo kartą, prieš du milionu metų.!“ 


Ką pasako šis vienų vienas toks laimingas radinys? Kas Baltiko Eo- 
paussą suvedė į tą mįslingą prietelybę su skruzde Formica Flori mažame, 
tik 1,5X1X0,5 cm turinčiame ?, geltoname gintaro gabalėly? Aš nemanau, 
kad tai yra tik beprasmio atsitiktinumo žaidimas; nemanau, nors Formica 
Flori yra dažnai užeinama skruzdė, nes niekas nemano, jog ir, daug daž- 
niau pasitaikanti, skruzdė /ridomyrmex Gūpperti į vieną gintaro gabalą pa- 
teko tik atsitiktinai su keletų savo larvų, ir jog kitą kartą 13 jos darbinin- 
kių tūno gintaro gabale tik atsitiktinai su visa medinių utėlių kaimene. O 
nemanydamas, kad Eopausso susitikimas su Formica Flori gintaro gaba- 
lėly yra tik beprasmio atsitiktinumo žaidimas, turi imti, jog Formica Flori 
jau prieš dvejetą milionų metų globojo Baltiko Eopaussą kaip savo svečią, 
kaip kad /ridomyrmex jau tuomet auklėjo savo larvas ir kad jau tuomet ji 
medžių lapų utėles (Apkidae) laikėsi kaip savo melžiamas karves. 

Bet Baltiko Eopausso radinys man pasako dar daugiau: tai yra kaip 
žaibo šviesos spindulys, nušvietęs tą tamsą, kuri iki šiol dengė Paussidų 
paleobiologiją ir jų santykius su skrųuzdėmis. Formica psichiniu atžvilgiu 


1 Nevienam skaitytojų yra siurprizas patirti, kad šis, vulgarųjį darvinizmą ir moniz- 
mą popularizuojančių daugelio raštų, autorius (lietuviški jo raštų vertėjai jo pavardę rašo 
„Belšė“) yra taip pat dvasininkas (protestantų). Pr. D. 

2 Toks yra nutekinto gabalėlio tūris. Sis gabalėlis, kaip ir visi Karaliaučiaus Geo- 
loginio Instituto puikiai konservuoti gintaro Paussidai, apsaugai dar įguldytas į damaro 
smalos bloką 3,5x2x0,8 cm “tūrio, ir pritvirtintas prie 7x2,7 cm formato pastolio. 

* Ziūr. Wheeler Ol ir apie skruzdes kaipo piemenis š. m. „G. Dr.“ 48 pusl. 

yra aukščiausiai stovinti gentis tarp visų šių dienų skruzdžių; ši skruzdžių 
gentis šiandien turi išsiauginusi sau svečių iš trumpasparnių vabalų gen- 
ties Lomechusini; šių skruzdžių santykiai su tais savo globiamaisiais yra 
nepaprastai rafinuoti („dalikatni“), rodantieji tikro svetingumo aukščiausią 
laipsnį! Vadinasi, tokio pat tauraus aistringumo (passion noble) šios 
skruzdės turėta jau prieš milionus metų, bet tiktai svečiams iš kitos vabalų 
giminės, būrent, Paussidams. Berods, ir mūsiškiai aluvialinės dabarties 
(geologinės dabarties) Paussidai taip pat yra „tikrieji“ skruzdžių svečiai, 
kuriuos jų šeimininkės aplaižinėją dėliai jų išleidžiamų saldžių syvų (exsu- 
datų). Šių Paussidų aukščiausių rūšių, pav., Paussus /owa justuvo (jun- 
tamojo ūselio) kucius pavirtęs į medaus taurę, kurios. dugne yra daugel 
simfilinių liaukų celių, ir iš kurios todėl skruzdės semiasi ištekantį nektarą. 
Be to, kalbamieji Paussidai turi dar ir trejetą kitų „exsudatų regionų“, bū- 
tent, savo kaktos poruose (skylelėse), kaklo skydo ir pasturgalio smaigaly ?. 
Taigi, jie visai gražiai įsitaisę; todėl skruzdės šeimininkės, kurių perais tie - 
jų svečiai minta, juos vis dėlto toleruoja (pakenčia savo tarpe) ir net su 
pamėga aplaižinėja; bet šeimininkės nė vieno jų nepeni iš savo nasrų, kaip 
kad jos peni svečius iš vabalų genties Ažemeles ir Lomechusa! 

Šitas stebėtas faktas jau man buvo uždavęs galvosūkį prieš daugelį 
metų. Kodėl vis dėlto nė vieno šių dienų Paussido skruzdės nepeni iš 
savo nasrų, nors jie gausiai duoda skruzdėms savo syvų (exsudatų)? 
Atsakymą man pagaliau davė Fopaussus, ir tas atsakymas skambėjo taip, 
kaip senoje pasakoje: „Buvo kartą, prieš du milionu metų..!“ 


6. Išsigimėli, nusimk kaukę! 


Kad šį atsakymą geriau suprastume, sulyginkime nasrus, kokius turi 
mūsiškis šių dienų Paussus ir mūsiškis Eopaussus3.  Nasrų forma pagrin- 
dinai skirtinga. Pausso nasrai „uždari“ ir juose likęs tik siauras skers- 
plyšis priešais kietą liežuvį; jo ilgieji justuvai ankštai prispausti prie apa- 
tinio galvos šono, jo žiaunų justuvai su savo stipriai išsiplėtusiu su- 
plokštėjusiu antruoju nariu nasrų tuštumą netgi visai uždaro iš šono. Ogi 
Eopausso nasrai „atidari“, su lanksčiu, dviskiaučiu liežuviu, o trumpi stori 
justuvai laisvai stovi šalia nuo nasrų, visai panašiai, kaip kad turi mūsiškė - 
Lomechusa! 2 

Anatomijos atsakymas į klausimą, kodėl Pausso jų šeimininkai nepeni 
iš savo nasrų, taigi, skamba šiaip: dėlto, kad jie turi tokius nasrus, kurie 
yra vienašališkai pritaikinti jų, kaip perų ėdikų, maitinimosi būdui. Smai- 
liomis viršutinėmis žiaunomis aukos kūne praduriama žaizda, įš kurios 
ištekantis kraujas uždaros, paplokščiai suskliaustos nasrų plokštumos spau- 
dimu įvaromas į atidarą skersplyšį prie priešakinio krašto liežuvio ir čia 
sugeriamas. Betgi Pausso protėviai negalėjo turėt tokio pavidalo nasrų, 


1 Žiūr. Wasmaunno, Die Gastpilege der Ameisen. Berlin 1920. Šių knygų 
vienas skyrius išverstas ir lietuviškai filosofijos laikrašty „Logos“ 1929, 65—82. 

2 Anatominį-histologinį įrodymą aš patiekiau maname, jau daugiau kaip prieš 25 
metus paskelbtame, darbe: Zur niheren Kenntniss des echten Gastverhaltnisses bei den 
Ameisen und Termitengūsten. Biologisches Zentrallblatt XXXII (1903) Nr. 2—8. 

3 Vasmano studijoj šitai pavaizduota ir paveikslais, kurių čia reprodukuot negalėjo - 
me dėl įvairių kliūčių. Manome betgi kad dalyko aiškumas dėlto daug nenukentės. 

nes ne tik bėgiojantieji vabalai, bet ir visi žemesnieji Paussidai (ArZhropte- 
rus ir k.) turi atidarus nasrus: taigi, mūsiškio Pausso nasrai bus užsidarę 
tik paskiau, jo genties evolucijos istorijoj, ir taip palikę iki šių dienų. 
Taigi, Eopaussus negali būt išvestas iš Pausso, bet gali būt tik atvirkščiai. 

Suprantama, jog buvo nelengvas darbas taip patobulint mikrofoto- 


TTT 


Kas gi iš to viso eina? Nagi tai, kad Paussidų tikro švetin- 
gumo santykių evolucija mortologiniu ir biologiniu at- 
žvilgiais savo viršūnę būvo pasiekusi jau Senajame 
Terciare, taigi prieš du milionu metų. Mūsiškiai šių dienų Paussai, 
turėdami savo justuvų taures, savo raudonus plaukinius teptukus ir kitus. 
syvams leisti organus, išdidžiai norėtų save laikyti „aukščiausiai išsitobu- 
linusiais“ tikraisiais skruzdžių svečiais; bet jiems dabar nuplėšiama 
kaukė ir jie pasirodo bes4 tik parazitiškai (svetimu geru 
gyvenantieji) degeneravęsi (išsigimę) epigonai (ainiai) tokios gi- 
minės, kuri gilios senovės laikais buvo už juos daug aukštes- 
nė! Jie šiandien gyvena tik menkais morfologiniais palaikais iš jų kita- 
dos gausiai turėto puikaus biologinio lobio; užuot būti skaniai savo šei- 
mininkių paėsdinamiems, jie šiandien turi laikyti save laimingais galėdami savo 
alkį nutildyt skruzdžių perais, patys nebūdami už tai skruzdžių sudraskyti 
ir suėsti! Juk tatai būtų „medžiaga romanui rašyt, jei taip būtų nutikę 
kuriai nors bajoriškai žmonių giminei! Kaip tatai nutiko ir dėliai kurių 
priežasčių turėjo taip nutikti, pamatysime toliau. 


7. Scena iš „1001 nakties pasakų“ prieš milionus metų. 


Dar kartą sulyginkime šių dienų Paussą su Eopaussu, kaip jis įkliu- 
vęs Baltijos gintaro gabalėly šalia savo šeimininkės, skruzdės Formica Flori. 
Žiūrint iš viršaus, matyt, tik baltas taškas; mat, šis vabalas tą kritišką aki- 
mirksnį, kuriame turėjo prasidėt jo nemirštamas gyvenimas, atsišaudinėjo 
(„bombardavo“), ir todėl visa jo viršutinė dalis apsidengė baltų ūkelių ap- 
siaustu. Laimė, kad šis apsiaustas yra toks plonas, jog padėjus jį po bi- 
nokularu stiprioj elektros šviesoj vis dėlto pavyko aprašyt ir jo viršutinis 
šonas. Apatinis šonas likęs aiškesnis. Matyt, kad vabalo kūnas vidury su- 
traiškytas pusiau; bet priešakinė dalis su galva, justuvais ir kojomis yra 
gerai išsilaikę. Jo nasrų forma įmatoma tik stipriau padinus (bent kelio- 
lika kartų).  Eopausso nasrus su šių dienų Pausso nasrais jau lyginome 
pirmiau. Dabar atkreipkime dėmesio dar į jo justuvo (juntamojo ūselio) 


16 E. Wasmann: Iš Baltijos gintaro dokumentų prieš 2 milionu metų. 


kucių. Sių dienų Pausso tas kucius, kaip aukščiau minėjome, yra pavirtęs 
4 kuklaus didumo midaus taurę; ogi Eopausso čia turėta tikra midaus gelda, 
ilgumo kaip pusė viso jo kūno, taigi pirmos rūšies exsudatų organas! Iš- 
vidiniame šone jis išduobtas, prie pagrindo turi į dvi -dali perdalytą exsu- 
«datinių plaukelių pluoštą, o ant žemyn nulenkto galo turi tokį skridinio 
pavidalo galinį organą, kuris apačioj turi smailų plauką. Šis mįslingas ga- 
linis skridinys, kokio neturi nė vienas šių dienų Paussus, ragino mane rū- 
pestingai jį ištyrinėt po binokulariniu mikroskopu. Ištyrus pasirodė, kad 
čia esama ne plaukelių pluošto, bet lygios, plokščiai suskliaustos vaško 
spalvos pūslelės, kuri visai primena tokį šviečiantį tašką, kokį savojo kaklo 
skydo kampuose turi didieji Pietinės Amerikos šviečantieji vabalai (Cucu- 
jos). Taigi, ir Eopaussas ant savo justuvo galo ar tik nesinešiojo švyturio 
(„liktarnos“), kuriuo jis savo skruzdėms šeimininkėms pašviesdavo, tuo 
būdu parodydamas savąjį, joms labai pageidaujamą, artumą? Negalima tatai 
nėra. Nes skruzdės Formicc turi — ir neabejotina, jog jau tuomet turėjo— 
«dideles tinklines akis su daugeliu šimtų švelnutėlių facetų ir tuo būdu ga- 
ėjo puikiai regėti. O paskui atsiminkime, jog senis Adomas Atzelius! 
jau prieš 130 metų Sierra Leone stebėjo, kad Pazssus sphaerocerus švietė 
tamsoj savuoju justuvo kucium; šio kuciaus gelsva spalva, panaši į Cucu- 
„jos'o šviečiančius taškus, ir nepaprastai subtili struktura yra tokia vie- 
nintelė tarp visų giminaičių. Tat kodėl ir Paussidų tarpe negalėtų rąstis 
taip pat ir šviečiančių vabalų? Kalbamojo Pausso šviečia visa, rutulio pavi- 
dalo justuvo kolba; o Eopaussas savąją „liktarną“ kabinosi ant išduobtos 
(iškaištos) exsudatinės geldos galo, ir kai jis pajudindavo savąjį justuvinį ku- 
«ių; tai jis sumosuodavo ir savają „liktarnėle“ kaipo ženklu skruzdėms, lyg 
tarytum joms sakydamas: „Žiūrėkit, čia gausite palaižyt; užtat mane papenė- 
kit, bet skaniai!“ —Tat ar ne scena iš „1001 nakties pasakų“ prieš milionus 
metų! 


* * * 


Tat iš kur kilęs šis „aušros gadynės ūsuotvabalis“ — Eopaussus? Kad 
jo negalima išvest iš. Pausso, kurio nasrai uždari, tai jau mes žinome; ga- 
lima manyt buvus tik atvirkščiai. Jo giminės gentainis gal būt buvo tas 
Paussoides, kuris turi kiek tiek panašumo su mūsiške šių dienų gentimi 
Lebioderus. Juodu abu, berods, yra vieninteliai atstovai iš genties Pausini, 
aptikti iki šiol gintaro Paussiduose; visi kiti yra iš Cerapterini. Taigi, mes tuo 
tarpu turime guostis viltimi, kad būsimieji aptikimai Baltijos gintare pra- 
sklaidys tuos tamsumus, kurie dar dengia Eopausso priešistoriją. “ 

(Dar ne galas). 


šu 


- 


1 Observations on the genus Paussus. Transact. Linn. Soc. London IV, 1798, 243— 
218. Pgl. taip pat Wasmann, Neue Beitrige zur Kenntnis der Paussiden. Notes Leyden 
Museum XXV (1904) Note 1, 1—82. 2 

